**ការសម្ភាសរបស់លោកយាយអ៊ឹង គីមយ៉ាន**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះអ៊ឹង គីមយ៉ាន។

ការសង្ខេបប្រវត្តិរបស់លោកយាយអ៊ឹង គីមយ៉ាន

លោកយាយអ៊ឹង គីមយ៉ានមានអាយុ៥៨ ឆ្នាំនៅក្នុងឆ្នាំ២០២០ ភេទស្រីទីលំនៅបច្ចុប្បន្ននៅភូមិស្ពានថ្មី ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ?

ខ៖ ចា៎!

ក៖ ហើយការសម្ភាសទាំងអស់ហ្នឹងត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតាជាពិសេសប្រវត្តិរបស់យាយខ្ញុំហ្នឹងសម្ភាសមួយហ្នឹងដាក់ក្នុងវេបសាយរបស់សាលាដើម្បីអោយចៅៗរបស់យាយបានស្គាល់ហ្នឹងបានដឹងពីប្រវត្តិរបស់យាយដែរយាយបានរៀបរាប់មកចឹងហាសណាស់យាយ?

ខ៖ ចា៎!

ក៖ បាទចឹងយាយយល់ព្រមដើម្បីអោយខ្ញុំដាក់ការសម្ភាសមួយហ្នឹងទៅក្នុងវេបសាយសាលាទេយាយ?

ខ៖ ចា៎!

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី៣០ខែ៧ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិអីគេយាយ?

ខ៖ ភូមិស្ពានថ្មី។

ក៖ ភូមិស្ពានថ្មីឃុំ..?

ខ៖ ឃុំគៀនជ្រៃ។

ក៖ ឃុំគៀនជ្រៃ ស្រុកកំពង់សៀម ខេត្តកំពង់ចាម?

ខ៖ ចា៎!

ក៖ ចឹងសំរាប់យាយឈ្មោះពេញរបស់យាយតាមបញ្ជីជាតិតាមត្រកូលម៉ងឈ្មោះអីគេយាយ?

ខ៖ ខ្ញុំអ៊ឹង គីមយ៉ាន។

ក៖ អ៊ឹង គីមយ៉ានចុះ..?

ខ៖ ចា៎អ៊ឹង គីមយ៉ាន។

ក៖ ចុះមានឈ្មោះហៅក្រៅអត់យាយ?

ខ៖ ហៅក្រៅគេហៅឈ្មោះស្រីគេហៅមីស្រីៗ។

ក៖ អូ៎ចុះកាលពីក្មេងធ្លាប់មាននរណាគេហៅឈ្មោះយាយអីផ្សេងទៀតអត់?

ខ៖ អត់មានហៅឈ្មោះទេទើបមកនៅហ្នឹងហៅគីមពីមុនខ្ញុំនៅភ្នំពេញ។

ក៖ បាទយាយ!

ខ៖ នៅវត្តក្រសាស្រ្តហាសនៅទល់មុខវាំងខ្ញុំនៅវត្តក្រសាស្រ្តស្រុកខ្ញុំនៅណុងហាស!

ក៖ អូ៎បាទយាយ!

ខ៖ ចា៎រួចទៅគេហៅតែមីយ៉ានៗទេដល់ពេលមកនៅស្រុកនេះឪពុកក្មេកខ្ញុំហៅមីស្រីក៏មីស្រីជាប់ទៅដល់ឥឡូវទៅ។

ក៖ អូ៎បាទយាយចុះអើយាយសព្វថ្ងៃយាយអាយុប៉ុន្មានទៅ?

ខ៖ ខ្ញុំអាយុសែអើហាប្រាំបីហើយ!

ក៖ ហាប្រាំបី?

ខ៖ ចា៎!

ក៖ ចុះយាយកើតនៅថ្ងៃខែឆ្នាំណាយាយចាំអត់?

ខ៖ អត់ចាំសសោះ។

ក៖ ឆ្នាំមួយពាន់ប្រាំបួនរយប៉ុន្មានក៏យាយអត់ចាំដែរ?

ខ៖ អត់ចាំទេ។

ក៖ យាយហាប្រាំបីចឹងយាយកើតនៅឆ្នាំមួយពាន់ប្រាំបួនរយហុកពីរ?

ខ៖ ចា៎!

ក៖ ចុះអើយាយឆ្នាំច័ន្ទគតិជូត ឆ្លូវ ខាល ថោះយាយឆ្នាំអីគេយាយ?

ខ៖ ខ្ញុំឆ្នាំថោះ។

ក៖ យាយឆ្នាំថោះណេះយាយ?

ខ៖ ចា៎ឆ្នាំថោះ។

ក៖ អូ៎បាទយាយចុះស្រុកកំណើតដែរយាយកើតម៉ងយាយកើតនៅណា?

ខ៖ ខ្ញុំកើតនៅវត្តក្រសាស្រ្ត។

ក៖ នៅភ្នំពេញ?

ខ៖ ចា៎ភ្នំពេញទល់មុខវាំងហ្នឹងមុខវត្តក្រសាស្រ្ត។

ក៖ អូ៎បាទយាយហើយចុះយាយម៉េចបានយាយប្ដូរមកហ្នឹង?

ខ៖ មកហ្នឹងអើ..!

ក៖ មានប្ដី..?

ខ៖ ប្ដីខ្ញុំហើយខ្ញុំហ្នឹងជីដូនមួយ។

ក៖ អូ៎!

ខ៖ ជីដូនមួយហើយទៅឪពុកក្មេកទៅដណ្ដឹងអីហ្នឹងទាល់បានប្ដីទៅទៅធ្វើទាហ៊ានទៅធ្វើទាហ៊ានតាមប្ដីរហូតទាល់តែឆ្នាំរកាបានចូលស្រុកវិញ។

ក៖ អូ៎!

ខ៖ ចូលស្រយកមកនៅអត់ទៅស្រុកនោះទេប្ដីគេហៅមកនៅស្រុកខាងឪពុកក្មេកហ្នឹងហាស!

ក៖ ក៏មកហ្នឹងមក?

ខ៖ ចា៎មកហ្នឹងមកប៉ុន្តែជីដូនជីតាហ្នឹងតែមួយទេគ្រាន់តែម៉ែខ្ញុំហ្នឹងឪពុកក្មេកខ្ញុំហ្នឹងបងប្អូនបង្កើតដល់ខ្ញុំហ្នឹងប្ដីខ្ញុំហ្នឹងជីដូនមួយ។

ក៖ អូ៎!

ខ៖ ប៉ុន្តែស្រុកកំណើតនៅគៀនជ្រៃហ្នឹង!

ក៖ បាទយាយរួចចុះអើនៅពេលដែរយាយនៅដូរមកហ្នឹងចឹងចុះកូនចៅកូនចៅទៅណាទៅយាយ?

ខ៖ កូនចៅខ្ញុំមកតាមទាំងអស់។

ក៖ អូ៎!

ខ៖ មកនៅជាមួយខ្ញុំទាំងអស់។

ក៖ ចឹងមានន័យថាកូនចៅទាំងអស់មកនៅហ្នឹងទាំងអស់?

ខ៖ ចា៎នៅហ្នឹងទាំងអស់។

ក៖ ប៉ុន្តែមានបងប្អូននៅភ្នំពេញនៅអីដែរតើហីយាយ?

ខ៖ មានមានបងប្រុសមួយនៅភ្នំពេញ។

ក៖ អូ៎បាទយាយចុះមានប៉ុន្តែមានអ្នកនៅខាងក្រៅប្រទេសអីអត់?

ខ៖ អត់អត់មានទេ។

ក៖ ទៅធ្វើការនៅវៀតណាមនៅថៃ..?

ខ៖ អត់អត់ទាំងអស់មានតែនៅភ្នំពេញកូនធ្វើការរោងចក្រភ្នំពេញហ្នឹង!

ក៖​ អូ៎បាទយាយចុះអើយាយមានបងប្អូនបង្កើតចំនួនប៉ុន្មាននាក់យាយ?

ខ៖ ខ្ញុំបងប្អូនបង្កើតប្រាំបួននាក់ប៉ុនស្លាប់ជំនាន់អាពតអស់ហើយនៅសល់តែពីរនាក់។

ក៖ អូ៎!

ខ៖ ងាប់ជំនាន់អាពតអស់ហើយ!

ក៖ យាយប្រាំបួននាក់ដែរ?

ខ៖ ចា៎ប្រាំបួននាក់ប៉ុនស្លាប់អស់ពីរនាក់។

ក៖ កើតអីបានគាត់ស្លាប់នៅជំនាន់ប៉ុលពតពេល..?

ខ៖ ជំនាន់អាពតទៅអត់មានអីស៊ីចឹងទៅរួចទៅពិបាកពេកអីចឹងទៅអើទៅលួចគេលួចអីប៉ុនមែនលួចគេទេដូចថាដំឡូងយើងដាំមុខផ្ទះថាអីចឹងទ្រប់អីចឹងហាស!

ក៖ បាទយាយ!

ខ៖ យើងបេះល្ពៅអីចឹងបេះទៅដាក់ស្ងោរស៊ីទៅគេចាប់បានចឹងទៅគេវ៉ៃទៅ។

ក៖ ហ្នឹងប្អូនរបស់យាយ?

ខ៖ បងខ្លះប្អូនខ្លះបងប្រុសខ្ញុំមួយរួចទៅក្រៅពីហ្នឹងប្អូនខ្ញុំពីរបីនាក់ទៀត។

ក៖ ដែរស្លាប់ហ្នឹងហោស?

ខ៖ ចា៎ស្លាប់។

ក៖ ស្លាប់ប៉ុន្មាននាក់យាយ?

ខ៖ ទាំងអស់បងប្អូនប្រាំបួននាក់ឥឡូវនៅសល់តែបួននាក់អស់ប្រាំនាក់ហើយ!

ក៖ ស្លាប់នៅពេលប៉ុលពតហ្នឹង?

ខ៖ ចា៎ស្លាប់ពេលប៉ុលពតហ្នឹង!

ក៖ អូ៎!

ខ៖ អស់រលីង។

ក៖ គេឃើញហោស?

ខ៖ ចា៎គេឃើញបើមីម៉ែខ្ញុំចឹងគាត់ដាំល្ពៅចឹងទៅនៅមុខផ្ទះចឹងហាសរួចទៅ អើហេវបើករបបហ្នឹងរបបគេអោយតែម្នាក់បីវែកសទេបីវែកសហ្នឹងលាយដំឡូង។

ក៖ អូ៎!

ខ៖ ដំឡូងមីយើងហ្នឹងហាសដំឡូងមីយើងហ្នឹងលាយបបរយើងហ្នឹងដល់ហូបអត់ឆ្អែតចឹងទៅ ទៅបេះល្ពៅមុខផ្ទះទៅបេះល្ពៅមុខផ្ទះចឹងយកមកស្ងោរហូបហ្នឹងគេទៅរាយការណ៍ថាយើងហ្នឹងខ្មាំងគេចាប់បានទៅគេយកទៅវ៉ៃចោលបាត់ទៅ។

ក៖ អូ៎!

ខ៖ ងាប់ទៅងាប់ចឹងហើយមីមួយទៀតទ្រប់ខ្លួនឯងហ្នឹងឃ្លានពេកទៅយកអាទឹកផេះហ្នឹងហាស យកខ្ញុំមិនចង់និយាយទេដាក់កូនចានកូរទឹកអោយរងទៅសំរឹងអោយថ្លាទៅបេះទ្រប់មុខផ្ទះស្ងោរចុចទៅងាប់គេយកទៅវ៉ៃចោលងាប់ទៀត។

ក៖ អូ៎!

ខ៖ ដាំខ្លួនយើងស៊ីខ្លួនយើងងាប់ទៀត។

ក៖ បាទយាយ!

ខ៖ ចា៎ខ្ញុំអាណិតប្អូនខ្ញុំទាល់តែឥឡូវ។

ក៖ អូ៎!

ខ៖ ងាប់អស់បងសព្វថ្ងៃនៅតែបួននាក់ទេនៅស្រីបីប្រុសមួយ។

ក៖ អូ៎!

ខ៖ រាល់ថ្ងៃហ្នឹងបែកគា្នអស់មីមួយទៀតនៅអ៊ីសៀមរាបមីមួយទៀតនៅកំពង់សោមណោះហើយខ្ញុំបងប្រុសខ្ញុំនៅភ្នំពេញ។

ក៖ បាទៗ!

ខ៖ នៅសល់បងប្អូនបួននាក់ងាប់ប្រាំនាក់។

ក៖ អូ៎ពួកគាត់នៅបែកគា្នទាំងអស់ហោស?

ខ៖ ចា៎បែកគា្នទាំងអស់បងប្អូនបែកគា្នទាំងអស់។

ក៖ ចឹងមានន័យថាឥឡូវហ្នឹងនៅតែប្រុសមួយស្រីបួន?

ខ៖ ស្រីបួន។

ក៖ ស្រីបីប្រុសមួយហី?

ខ៖ ចា៎ស្រីបីប្រុសមួយ។

ក៖ ស្លាប់អើស្លាប់អស់ប្រាំនាក់?

ខ៖ ស្លាប់អស់ប្រាំនាក់។

ក៖ អូ៎បាទយាយពួកគាត់ទៅរកស៊ីនៅយកគ្រួសារនៅណុងផ្សេងៗគា្នហីយាយ?

ខ៖ ចា៎ផ្សេងៗបែកគា្នអស់ព្រោះអីនៅវត្តក្រសាស្រ្តហ្នឹងខ្ញុំមកតាមប្ដីនៅអ៊ីគៀនជ្រៃនេះមកមីមួយទៀតហ្នឹងប្ដីដណ្ដឹងទៅនៅខាងព្រៃវែងហ្នឹងប៉ុនគេទៅនៅរកស៊ីកំពង់សោមនោះទៅ។

ក៖ អូ៎!

ខ៖ ហើយមីមួយទៀតនៅភ្នំពេញហ្នឹងដែរប៉ុន្តែប្ដីឈឺយកប្ដីទៅថៃទៅមើលអីថៃណុងប្ដីងាប់ងាប់ទៅចេញពីថៃមកក៏នៅសៀមរាបណុងទៅលក់ទឹកអំពៅ។

ក៖ អូ៎!

ខ៖ អស់ហើយខ្ញុំនៅហ្នឹង!

ក៖ អូ៎!

ខ៖ អស់បងប្អូននៅឆ្ងាយពីគា្ន។

ក៖ ឆ្ងាយពីគ្នាមកតែយាយនៅហ្នឹងម្នាក់ឯង?

ខ៖ ចា៎ទាល់តែដល់ដូចថាបុណ្យទានឆេងម៉េងចូលឆ្នាំអីទៅបានគេមកជុំគា្នទៅ ពីរបីថ្ងៃទៅបែកគា្នអស់វិញហើយ!

ក៖ អូ៎!

ខ៖ គេមកចឹង។

ក៖ បាទយាយបាទចុះយាយធ្លាប់មានជាអនុស្សាវរីយ៍ដែរយាយចងចាំជាមួយបងប្អូនយាយកាលនៅក្មេងៗអត់យាយធ្លាប់ធ្វើអីគេខ្លះជាមួយគា្នទៅ?

ខ៖ អត់មានទៅធ្វើអីផងគ្រាន់តែថាលេងជាមួយគា្ន។

ក៖​ អូ៎!

ខ៖ នៅកំសត់កំរអីហ្នឹងនៅផ្ទះជុំគ្នាចឹងហាសដល់ពេលមានប្ដីទៅខ្ញុំបែកចេញមកចឹងទៅ ហើយប្អូនណុងក៏គេតាមប្ដីគេទៅរៀងខ្លួនអស់ទៅបែកគា្នទាល់ឥឡូវទៅ។

ក៖ អូ៎បាទយាយ!

ខ៖ ចា៎!

ក៖ រួចចុះអើឪពុករបស់យាយឈ្មោះអីគេទៅយាយ?

ខ៖ ឪពុកខ្ញុំឈ្មោះអើឪពុកគាត់ឈ្មោះអើតាយឺកគាត់ឈ្មោះតាអ៊ឹង អ៊ឹងយឺកអ៊ឹងគេហៅយឺកអ៊ឹង។

ក៖ យឺកអ៊ឹង?

ខ៖ ចា៎ឪពុកខ្ញុំ។

ក៖ អូ៎ចុះម្ដាយយាយ?

ខ៖ ម្ដាយប៉ាល់យន។

ក៖ ប៉ាល់យន?

ខ៖ ចា៎ប៉ាល់យន។

ក៖ អូ៎ចុះពួកគាត់អ្នកស្រុកណាយាយ?

ខ៖ នៅស្រុកហ្នឹង!

ក៖ ឪពុកម្ដាយយាយ?

ខ៖ ចា៎នៅហ្នឹងហាស!

ក៖ អូ៎!

ខ៖ នៅហ្នឹងតើប៉ុន្តែខ្ញុំចេញទៅរកស៊ីប៉ាខ្ញុំគាត់នាំម៉ែខ្ញុំទៅរកស៊ីអ៊ីភ្នំពេញគាត់រកត្រីជំនាន់ណុងគាត់រកត្រីអើទន្លេសាបយើងទន្លេបួនមុខហ្នឹងហាស គាត់ទៅនៅវត្តក្រសាស្រ្តណុងគាត់រកត្រី។

ក៖ អូ៎បាទ!

ខ៖ ចា៎នៅរកត្រី។

ក៖ រួចចុះអើអាហ្នឹងឥពុកកាលគាត់នៅរស់នៅប៉ុន្តែគាត់ស្លាប់?

ខ៖ ស្លាប់អស់ហើយ!

ក៖ ឪពុក..?

ខ៖ ម៉ែខ្ញុំក៏ស្លាប់។

ក៖ ឪពុកកាលគាត់នៅរស់គាត់រកតែត្រីទេយាយ?

ខ៖ រកតែត្រីទេប៉ាខ្ញុំរកតែត្រីទេ។

ក៖ គាត់អត់មានធ្វើស្រែចំការទេយាយ?

ខ៖ អត់មានធ្វើស្រែទេគាត់រកតែត្រី។

ក៖ អូ៎!

ខ៖ រកតែត្រីលក់ម៉ែខ្ញុំគាត់នៅស្រុកហ្នឹងធ្វើប្រាំងធ្វើស្រែហ្នឹងប៉ុន្តែដល់ពេលបានប៉ាខ្ញុំទៅប៉ាខ្ញុំគាត់ហៅទៅនៅវត្តក្រសាស្រ្តហ្នឹងរកត្រី អត់មានរកអីទេខុសរកតែត្រីមួយមុខ។

ក៖ ​អូ៎!

ខ៖ លក់ចិញ្ចឹមជីវិតទៅរកត្រីហ្នឹង!

ក៖ បាទយាយរួចចុះម្ដាយរបស់យាយវិញគាត់ធ្វើអីគេ?

ខ៖ ម្ដាយខ្ញុំហ្នឹងនៅតែផ្ទះចាំតែលក់ត្រីប៉ាខ្ញុំទៅរាយម៉ងទៅ។

ក៖ អូ៎!

ខ៖ អូសអួនអូសអីមកគាត់ទូលត្រីចឹងមកដាក់កាណូតយកមកលក់ផ្សារក្បាលថ្នល់នេះ។

ក៖ អូ៎បាទយាយបាទ!

ខ៖ ច្បារអំពៅក្បាលថ្នល់ហ្នឹងហាស!

ក៖ អូ៎បាទ!

ខ៖ ចា៎លក់តែណុងបាទ!

ក៖​ បាទយាយបាទ!

ខ៖ ចា៎!

ក៖ រួចចុះអើចឹងដូចជាយាយធ្លាប់មានជាអនុស្សាវរីយ៍ជាមួយឪពុកម្ដាយកាលយាយនៅក្មេងៗជាមួយពួកគាត់អត់?

ខ៖ មានប៉ាខ្ញុំគាត់រកត្រីអីចឹងគាត់ស្រឡាញ់កូនចៅហាស គាត់មិនដែរអោយកូនស៊ីត្រីល្អិតទេគាត់ហូបតែត្រីធំៗរកបានអាណាធំគាត់អត់លក់ទេគាត់ទុកអោយកូនហូប។

ក៖ អូ៎!

ខ៖ អាណាតូចៗគាត់លក់អាណាធំៗគាត់អត់នេះទេគាត់ធ្លាប់ហូបឆ្ងាញ់ចឹងគាត់រកតែឆ្ងាញ់ទេតាហ្នឹង!

ក៖ បាទ!

ខ៖ ចា៎!

ក៖ ប៉ុន្តែយាយធ្លាប់ទៅរកត្រីជាមួយគាត់អីអត់?

ខ៖ ខ្ញុំអត់ដែរទៅផង។

ក៖ គាត់អត់អោយទៅទេណេះយាយ?

ខ៖ គាត់អត់អោយទៅទេទន្លេគាត់អត់ហ៊ានអោយទៅខ្លាច។

ក៖ ខ្លាចលិចទូកអី?

ខ៖ លិចទូកលិចអីទៅ។

ក៖ និយាយរួមយាយ..?

ខ៖ ម៉ែខ្ញុំទៅរកជាមួយគាត់ម្ដងហាសលិចទូកទៅលង់ទៅបានគេទៅជួយយកមកឆ្អើរភ្លើងហាសម៉ែខ្ញុំឆ្អើរភ្លើងម៉ងលិចទូកឆ្អើរភ្លើងតាំងពីណុងមកគាត់រៀងគាត់ទៅណាគាត់ទៅតែឯងទេ គាត់ថាបើគាត់ចង់ហូបបង្គងអីចឹងគាត់ដុតពោតចឹងទៅគាត់យកទៅដោតៗទៅហើយម៉ោងពីរអីចឹងគាត់ទៅបង់ទៅបានហើយបង្គងយកមកហូបហើយនៅស្រុកពីដើមហាសដល់ឥឡូវខ្ញុំមិនដឹងទេ ឥឡូវគាត់ខូចបានប្រាំប្រាំមួយឆ្នាំហើយបើកាលគាត់នៅរស់គាត់បង់បានចឹង។

ក៖ អូ៎!

ខ៖ បានតើ!

ក៖ ប៉ុន្តែអើដូចជាឪពុកម្ដាយគាត់ស្លូតៗទេណេះ?

ខ៖ ចា៎ម៉ែខ្ញុំស្លូតហាសប៉ាខ្ញុំរៀងកាចបន្តិចប៉ាខ្ញុំកូនកាត់យួន។

ក៖ អូ៎បាទយាយ!

ខ៖ គាត់រៀងកាចតិចប៉ុនគាត់ប៉ុនរកត្រីហាសទៅណាក៏គាត់រកបានដែរ។

ក៖ ត្រូវយួនប៉ុនរកណាស់?

ខ៖ ចា៎គាត់នៅអ៊ីយួនហ្នឹងគាត់នៅស្រុកយួនទេប៉ុនគាត់មករកស៊ីមកមកគាត់មកនៅរអាងយើងហ្នឹងហាស!

ក៖ ហ្នឹងហើយ!

ខ៖ មករអាងហ្នឹងគាត់រកត្រីអ៊ីតាលាក់អីហ្នឹងឃើញម៉ែខ្ញុំទៅគាត់ដណ្ដឹងទៅ។

ក៖ ចា៎!

ខ៖ ដល់ដណ្ដឹងទៅបានកូនមួយអាហ្នឹងនិយាយតាមគាត់និយាយប្រាប់ទេណាស់។

ក៖ បាទយាយ!

ខ៖ ចា៎បានកូនមួយគេចាប់គាត់គេចាប់គាត់ដេញអោយទៅស្រុកយួនវិញ រួចទៅគាត់អត់ទៅដល់ទៅគាត់ជាប់គុកនៅអ៊ីកំពអ់ចាមយើងហ្នឹងដប់ពីរឆ្នាំបានគេចេញធ្វើកាតធ្វើកាតខ្មែរយើងអោយហាស!

ក៖ ចា៎!

ខ៖ បានជុំម៉ែខ្ញុំទាល់រហូតទាល់តែឥឡូវហ្នឹង!

ក៖ អូ៎បាទយាយបាទ!

ខ៖ ឥឡូវគាត់ខូចអស់ហើយម៉ែក៏ខូចឪក៏ខូចដែរខូចទាំងពីរនាក់។

ក៖ អូ៎បាទប៉ុន្តែឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ គាត់អត់ដែរប្រាប់អីផងខ្ញុំអត់ដឹង។

ក៖ ប្ដីយាយហោស?

ខ៖ ចា៎អូ៎បើខ្ញុំដឹងជំនាន់អាពតងាប់បាត់ខ្ញុំអត់ដឹងថាប៉ាខ្ញុំហ្នឹងកូនកាត់អីអីទេថាតែខ្មែរសុទ្ធតែម៉ង បើដឹងជំនាន់អាពតមិនបាច់ទេគេសំលាប់ទាំងពូជហោស!

ក៖ អូ៎!

ខ៖ គ្មានទុកអីមួយទេអត់ដឹងគាត់អត់ដែរនិយាយអីសោះ អើទៅអាពតគេសួរគាត់គេអោយគាត់ទៅរកត្រីដាក់សហករចឹងហាស!

ក៖ បាទ!

ខ៖ ទៅរកត្រីទៅចិញ្ចឹមប៉ុន្មានភូមិហោសគាត់រទេះគោមួយពេញៗសុទ្ធតែត្រីរកបានមកគាត់គេសួរខ្ញុំថាប៉ាហែងហ្នឹងចិនហែងយួន ខ្ញុំថាប៉ាខ្ញុំខ្មែរមួយម៉ាត់ណាក៏នៅតែខ្មែរបើខ្ញុំអត់ដែរដឹងផងដល់ពេលចិតប្រាំបួនហ្នឹងខែមួយចិតប្រាំបួនហ្នឹង ជំលាសចេញហ្នឹងគាត់និយាយវៀតណាមគាត់និយាយវៀតណាមវៀតណាមអោយអង្ករអោយអីដាំហូបអូយឃ្លានណាស់អ៊ីអើយអាឆ្នាំងយើងវេរ ដាំម៉្ភៃកំប៉ុងមួយបងប្អូនខ្ញុំប្រាំបួននាក់ដប់ពីរដប់បីនាក់ម៉្ភៃកំប៉ុងស៊ីអស់ហាសគា្នដប់បីនាក់ស៊ីអស់។

ក៖ អើ!

ខ៖ ងើបពីអាពតមកហោស!

ក៖ ចុម!

ខ៖ ស៊ីអស់អស់ចា៎!

ក៖ ខ្លាំងហាសណោះ?

ខ៖ ចា៎ទាំងជីដូនមួយទាំងជីទួតមួយមកដប់បីនាក់ចូលគា្នមកហូបហែងអស់ម៉្ភៃកំប៉ុងទៅយួន វៀតណាមហ្នឹងក៏អោយអង្ករអោយអីទៅគេយកមកដល់អើភ្នំពេញដល់ភ្នំពេញប៉ុនគេអត់អោយចូលទេនៅត្រឹមព្រែកព្នៅ។

ក៖​ អូ៎!

ខ៖ គេមិនទាន់បោសសំអាតអស់ទេណាស់។

ក៖ បាទយាយបាទ!

ខ៖ ចា៎គេអោយនៅត្រឹមព្រែកព្នៅទៅក៏នៅព្រែកព្នៅទៅ។

ក៖ បាទយាយ!

ខ៖ រហូតទៅ។

ក៖ ចុះ…?

ខ៖ កាលជំនាន់អាពត។

ក៖ បាទយាយហើយចុះអើចឹងយាយអាចប្រាប់ពីថាយាយតាខាងឪពុកគាត់ឈ្មោះអីបានទេយាយ?

ខ៖ អត់ស្គាល់សោះ។

ក៖ អត់ស្គាល់ទាំងអស់?

ខ៖​ អត់ស្គាល់ទេ។

ក៖ ចុះយាយតាខាងម្ដាយ?

ខ៖ យាយតាខាងម្ដាយអត់ស្គាល់ដែរ។

ក៖ អត់ស្គាល់ទាំងអស់ម៉ងហោសយាយ?

ខ៖ ចា៎!

ក៖ គាត់អត់ដែររៀបរាប់ប្រាប់ទេយាយ?

ខ៖ អត់អត់ដែរនិយាយផង។

ក៖ អូ៎បាទយាយ!

ខ៖ អត់ដែរនិយាយ។

ក៖ ប៉ុន្តែគាត់អ្នកស្រុកណាក៏អត់ដឹងដែរ?

ខ៖​ ​អត់ដឹងដែរប៉ុន្តែគ្រាន់ថាខាងប៉ាខ្ញុំហ្នឹងថាមកពីវៀតណាម មកពីវៀតណាមគាត់មករកត្រីនៅស្រុកខ្មែរទៅដណ្ដឹងម៉ែខ្ញុំម៉ងទៅ។

ក៖ អូ៎!

ខ៖ ចឹង!

ក៖ បាទយាយ!

ខ៖ បើម៉ែខ្ញុំនៅស្រុកហ្នឹងម៉ងម៉ែខ្ញុំនៅស្រុកហ្នឹង!

ក៖ បាទយាយចុះអើយាយគិតថាចឹងសំរាប់ដូចជាយាយមករស់នៅហ្នឹងអស់ប៉ុន្មានឆ្នាំហើយយាយ?

ខ៖ ខ្ញុំមកតាំងពីឆ្នាំរកាម៉េសកូនខ្ញុំម៉្ភៃប្រាំពីរឆ្នាំហើយឆ្នាំហ្នឹង!

ក៖ ម៉្ភៃប្រាំពីរ?

ខ៖ ចា៎មកនៅស្រុកហ្នឹងម៉្ភៃប្រាំពីរឆ្នាំហើយ!

ក៖ អូ៎បាទយាយបាទហើយចុះអើចឹងយាយមានតែបងប្អូនកូនចៅទៅនៅភ្នំពេញទេ?

ខ៖ ចា៎!

ក៖ មានពីណាគេនៅវៀតណាមនៅថៃអីអត់យាយ?

ខ៖ អត់មានពីណានៅថៃផងវៀតណាមក៏អត់ប៉ុនមានខាងបងប្អូនប៉ាខ្ញុំដល់ពេលប៉ាខ្ញុំស្លាប់ទៅខ្ញុំក៏អត់ដែរស្គាល់ពីណាដែរអត់មានស្គាល់ពីណាទាំងអស់។

ក៖ យាយក៏អត់ចេះភាសាវៀតណាមដែរ?

ខ៖​ អត់អត់ចេះទេ។

ក៖ គាត់អត់ដែរបង្រៀនទេណេះយាយ?

ខ៖ អត់ដែរបង្រៀនទេបើអត់ដឹងផងអត់ដឹងថាគាត់ចេះវៀតណាមផង ទើបតែបែកអាពតមកបានគាត់និយាយទៅបានដឹងអត់ចេះទេទាំងអស់។

ក៖ ប៉ុន្តែដល់ពេលបែកអាពតមកក៏គាត់អត់ដែរបង្រៀនកូនចៅដែរ?

ខ៖​ អត់អត់ដែរបង្រៀនទេ។

ក៖ ចឹងកូនចៅអត់មាននរណាគេចេះទេ?

ខ៖ អត់មាននរណាគេចេះទាំងអស់រួចទៅគេសួរថាបងប្អូនខាងប៉ាហែងស្គាល់អត់អត់ស្គាល់ទាំងអស់ ស្គាល់តែយាយមួយហើយកុងណុងក៏អត់ដែរស្គាល់ដែរគាត់ស្លាប់តាំងពីមិនដឹងជំនាន់ណា។

ក៖ យាយអត់ទាន់ផងហោស?

ខ៖ ​អត់ទាន់ទេ។

ក៖ អូ៎បាទយាយ!

ខ៖ អត់ទាន់។

ក៖ បាទរួចចុះអើប្ដីរបស់យាយហ្នឹងឈ្មោះអីគេយាយ?

ខ៖ ឈ្មោះពុនថល។

ក៖ ប៉ុន្តែគាត់នៅណា?

ខ៖ រាល់ថ្ងៃហ្នឹងធ្វើចំការអូ៎ធ្វើប្រាំងហ្នឹង!

ក៖ អូ៎!

ខ៖ ធ្វើតែប្រាំងទេ។

ក៖ ប៉ុន្តែយាយអត់ធ្វើទេណេះ?

ខ៖ ចា៎!

ក៖ នៅតែផ្ទះមើលកូនចៅទៅ?

ខ៖ ចា៎ខ្ញុំមើលតែចៅចៅយកមកអោយទើបទៅអស់អាកូរ៉ូណាហ្នឹងគេយកទៅវិញ ពីមុនខ្ញុំមើលឡើងប្រាំពីរនាក់មើលចៅប្រាំពីរនាក់។

ក៖ ម៉េចចឹងកូនៗគាត់រវល់ហោស?

ខ៖ គាត់រវល់មួយអាប្រុសៗទៅធ្វើការសំណង់ទៅស្រីៗធ្វើការរោងចក្រទៅចឹងហាស!

ក៖ អូ៎ប៉ុន្តែយាយកូនចៅប៉ុន្មាននាក់ទៅ?

ខ៖ ខ្ញុំហោស?

ក៖ បាទយាយ!

ខ៖ ខ្ញុំកូនប្រាំមួយនាក់។

ក៖ អូ៎!

ខ៖ ស្រីបីប្រុសបី។

ក៖ ប៉ុន្តែកូនបងគាត់នៅណាទៅ?

ខ៖ កូនបងលែងគា្នទៅទៅលក់ទឹកអំពៅនៅសៀមរាប។

ក៖ អូ៎!

ខ៖ ចា៎លែងគា្នមេម៉ាយកូនពីរកូននៅជាមួយខ្ញុំ។

ក៖ ឥឡូវហោស?

ខ៖ ចា៎!

ក៖ រួចចុះគាត់ទៅនៅហ្នឹងទៅនៅម្នាក់ឯង?

ខ៖ ទៅនៅជាមួយម្ដាយមីងនៅជាមួយប្អូនខ្ញុំហ្នឹងថានៅសៀមរាបហ្នឹងហាស!

ក៖ អូ៎!

ខ៖ នៅជាមួយប្អូនខ្ញុំជួលផ្ទះគេទៅលក់ទឹកអំពៅទៅ។

ក៖ ទឹកអំពៅពីរនាក់ហ្នឹងទៅ?

ខ៖ ចា៎ម្ដាយមីងហ្នឹងក៏លក់ទឹកអំពៅដែរវាក៏លក់ទឹកអំពៅដែរ។

ក៖​ អូ៎បាទ!

ខ៖ ចា៎!

ក៖ នៅម្ដុំណា?

ខ៖ គេថានៅផ្លូវហុកសិបខ្ញុំក៏មិនដែរទៅដែរ។

ក៖ អូ៎!

ខ៖ សៀមរាបនៅផ្លូវហុកសិប។

ក៖ ផ្លូវទៅអង្ករវត្ត?

ខ៖ ចា៎ផ្លូវហុកសិប។

ក៖ បាទយាយរួចចុះអើកូនទីពីរនៅណា?

ខ៖ កូនទីពីរនៅភ្នំពេញ។

ក៖ គាត់ធ្វើអីគេនៅណុង?

ខ៖​ ធ្វើសំណង់កូនប្រពន្ធធ្វើរោងចក្រប្ដីធ្វើសំណង់។

ក៖ ប៉ុន្តែចៅៗយកមកអោយយាយ?

ខ៖ ចៅៗយកមកទុកខ្ញុំណេះទៅ។

ក៖ អូ៎ចុះកូនទីបី?

ខ៖ ទីបីក៏ចឹងដែរធ្វើសំណង់ដូចគា្ន។

ក៖ នៅភ្នំពេញដែរ?

ខ៖ នៅភ្នំពេញប្រពន្ធរោងចក្រដែរ។

ក៖ កូនចៅយកមកហ្នឹងដែរ?

ខ៖ ចា៎ចៅយកមកទុកហ្នឹងដែរ។

ក៖ និយាយរួមកូនចៅយកមកហ្នឹងទាំងអស់?

ខ៖ យកមកទាំងអស់ប្រាំពីរយកមកទាំងអស់ទើបប៉ុន្មានថ្ងៃហ្នឹងគេយកទៅប៉ុន្មានថ្ងៃហ្នឹង!

ក៖ យកទៅវិញ?

ខ៖ យកទៅវិញស្អែកៗហ្នឹងយកមកទៀតហើយ!

ក៖ អូ៎!

ខ៖ គេយកទៅលេងដូចនឹកចឹងហាសថ្ងៃទិត្យចឹងគេយកទៅអាទិត្យក្រោយគេយកមកវិញមក។

ក៖ អូ៎!

ខ៖ ទៅមកៗ។

ក៖ ចុះកូនទីបួន?

ខ៖ កូនទីបួនស្រីធ្វើរោងចក្រដែរ។

ក៖ នៅភ្នំពេញដែរ?

ខ៖ ចា៎នៅភ្នំពេញដែរ។

ក៖ ប្ដីគាត់ធ្វើអីគេ?

ខ៖ ប្ដីធ្វើសំណង់ដែរ។

ក៖ អូ៎!

ខ៖ ធ្វើតែសំណង់។

ក៖ បាទយាយចុះកូនទីប្រាំ?

ខ៖ កូនទីប្រាំប្ដីណោះនៅតាកែវប្រពន្ធនៅភ្នំពេញនៅដេរនៅភ្នំពេញប្ដីណោះនៅតាកែវត្បាញហូល។

ក៖ កូនចៅយកមកណេះដែរ?

ខ៖ ចា៎អត់ទាន់មានកូនទេមីងណុងហោស!

ក៖​ អូ៎នៅហោស?

ខ៖​ នៅទេចា៎!

ក៖ ចុះយាយ..?

ខ៖ ការពីរឆ្នាំហើយអត់មានកូនសោះ។

ក៖​ អើម៉េចចឹង?

ខ៖ ដឹងអីចង់បានកូនប៉ុនអត់មានមីណុង។

ក៖ អូ៎ចុះពៅគេ?

ខ៖ ពៅគេនៅរៀនថ្នាក់ទីដប់មួយ។

ក៖ អត់ទាន់មានគ្រួសារទេ?

ខ៖ អត់ទេអត់ទាន់ទេនៅរៀន។

ក៖ ប៉ុន្តែមកនៅជាមួយយាយ?

ខ៖ ចា៎នៅជាមួយខ្ញុំរៀនកំពង់ចាម។

ក៖ អូ៎បាទយាយបាទចុះអើយាយការអស់រយះពេលប៉ុន្មានឆ្នាំហើយយាយ?

ខ៖ ខ្ញុំការពីប៉ែត្របួន។

ក៖ ប៉ែត្របួន?

ខ៖ ចា៎!

ក៖ ប៉ែត្របួនឥឡូវវា..?

ខ៖ ប៉ែត្របួន។

ក៖ សាមសិបឆ្នាំ?

ខ៖ សាមសិបហើយហេស!

ក៖ សាមសិបប្រាំមួយឆ្នាំ?

ខ៖ សាមសិបប្រាំមួយឆ្នាំ។

ក៖ ចុះម៉េចបានយាយទើបមានកូន?

ខ៖ ខ្ញុំហោស?

ក៖ បាទ!

ខ៖ ខ្ញុំអត់នេះផងការខ្ញុំបានឪវាខ្ញុំអាយុម៉្ភៃគត់។

ក៖ អូ៎!

ខ៖ អាយុម៉្ភៃគត់ម៉ង។

ក៖ ប៉ុន្តែចង់និយាយថាយាយការអស់សាមសិបបួនឆ្នាំយាយម៉េចទើបមានកូនអាយុម៉្ភៃប្រាំពីរឆ្នាំ?

ខ៖ កូនខ្ញុំម៉្ភៃប្រាំពីរម៉េចកូនខ្ញុំមីយ៉េនណុងឆ្នាំឆ្លូវហាសមីបងហាស!

ក៖ សាមជាង?

ខ៖ ចា៎សាមប្រាំពីរហើយអើសាមប្រាំមួយហើយហេស!

ក៖ អូ៎!

ខ៖ សាមប្រាំមួយហើយមីនេះ។

ក៖ អូ៎រួចចុះកូនពៅគេអាយុម៉្ភៃប្រាំពីរឆ្នាំហោស?

ខ៖ អត់ទេកូនពៅអាយុដប់ប្រាំមួយឆ្នាំ។

ក៖ អូ៎!

ខ៖ ដប់ប្រាំមួយឆ្នាំនៅរៀនរាល់ថ្ងៃថ្នាក់ទីដប់មួយ។

ក៖ អូ៎!

ខ៖ ចា៎!

ក៖ បាទយាយបាទចុះអើកាលយាយរៀបអាពាហ៍ពិពាហ៍ហ្នឹងដូចជាឪពុកម្ដាយជាអ្នកបង្ខំអោយយើងរៀប..?

ខ៖ អត់។

ក៖ ឬមួយក៏យើងចិត្តចង់?

ខ៖ ឪពុកម្ដាយអ្នកអោយ។

ក៖ អ្នករៀបចំអោយយើងហោស?

ខ៖ ចា៎ថាជីដូនមួយថាដូចបងប្អូនឯងស្លូតអីចឹងហាស!

ក៖ ខ្ចិលអោយបែកទ្រព្យហោសយាយ?

ខ៖ ចា៎វាមានអីចែកផងទេគ្រាន់តែថាបងប្អូនឯងចឹងនេះទៅរួចជំនាន់ខ្ញុំការហ្នឹងចងដៃអង្ករហើយលុយយួន។

ក៖ អូ៎!

ខ៖ ចាយលុយយួនចងប៉ុន្តែក្រាលកន្ទេលហូបចឹងហាស!

ក៖ បាទយាយ!

ខ៖ ពីប៉ែត្របួនហ្នឹងនៅក្រាលកន្ទេលស្រាសគេអាខ្លះគេចង គេចងស្រាសមួយដប់អីចឹងទៅអង្ករបីបួនគីឡូប្រាំគីឡូខ្លះគេចងមាសប្រាំហ៊ុនអីចឹងទៅជំនាន់ណុងហោស!

ក៖ អូ៎!

ខ៖ ចា៎!

ក៖ បាទយាយរួចចុះអើយាយគិតថាកាលជំនាន់ណុងដូចជាតាមានបង្គាប់ជាថ្លៃទឹកដោះជូនអត់?

ខ៖ ម៉ែខ្ញុំបង្គាប់តើបង្គាប់មួយតំឡឹង។

ក៖ មួយតំឡឹងហោស?

ខ៖ ចា៎!

ក៖ មួយតំឡឹងកាលជំនាន់ណុងថោកហាសណេះយាយ?

ខ៖ ច្រើនហាសពិបាករកដែរមួយតំឡឹងឪពុកក្មេកខ្ញុំលក់គោមួយនឹមបានតែប្រាំជីប៉ុន្មានហ៊ុនហ្នឹង ទៅចេញមាសគាត់គាត់លក់គោប្រើទៀតបាន..។

ក៖ ប៉ុន្តែកាលជំនាន់ណុងដូចប៉ុន្មានដូចមួយតំឡឹងបីពាន់ហី?

ខ៖ អត់ដឹងទេដឹងមួយតំឡឹងប៉ុន្មានបើអត់ដឹងប៉ុន្តែយកលុយមកអោយមាសមួយតំឡឹងម៉ង។

ក៖ អូ៎!

ខ៖​ គាត់លក់គោបាន។

ក៖ បាទយាយចុះអើយាយគិតថាអើយាយអត់ធ្លាប់មានអនុស្សាវរីយ៍ជាមួយប្ដីរបស់យាយទេ?

ខ៖ អត់ទេ។

ក៖ ដោយសារអត់ដែរស្គាល់គា្នទេណេះយាយ?

ខ៖ អត់ដែរស្គាល់អើគាត់នៅស្រុកហ្នឹងខ្ញុំនៅមាត់ក្រសាស្រ្តហោស!

ក៖ អូ៎!

ខ៖ ស្គាល់តាមឪពុកក្មេកឪពុកក្មេកហ្នឹងបងម៉ែខ្ញុំបង្កើត។

ក៖ បាទយាយ!

ខ៖ គាត់ទៅលេងម៉ែខ្ញុំទៅឃើញទៅគាត់និយាយជាមួយម្ដាយខ្ញុំហ្នឹងបងប្អូនគាត់បង្កើតណុងថាហែងទុកកូនអោយអញ់មួយអីចឹង រួចប្ដីខ្ញុំធ្វើទាហ៊ានទេគាត់ណុងក៏មិនសូវនៅផ្ទះដែរគាត់ណុងធ្វើទាហ៊ានរួចទាហ៊ានណុងណោះគេថាពីកំលោះនៅស្អីនៅមានអងហោស ទៅធ្វើទាហ៊ាននៅណុងហាសគាត់ណុងហាស!

ក៖ បាទយាយ!

ខ៖ ជំនាន់ណុងគេចាប់ទាហ៊ានហោសពីចិតប្រាំបួនណុងចិតប្រាំបួនប៉ែត្រមួយប៉ែត្រពីរណុងគេចាប់ទៅធ្វើលឺគាត់និយាយថាទៅធ្វើស្អីអ៊ីពាម ជាជ័រជាអីណោះទៅអ៊ីណាកើតអ៊ីណាទៅគេចាប់ទៅណុងទៅរួចមកវិញគេតាមចាប់ទៅអាណិតប្អូនគាត់មានកូនប្រុសពីរនាក់បីនាក់ហោស រួចទៅប្ដីខ្ញុំហ្នឹងកាលឥឡូវសុំមួយផ្ទះធ្វើមួយចឹងទៅប្ដីខ្ញុំហ្នឹងក៏ចូលធ្វើទាហ៊ានទៅ។

ក៖ អូ៎!

ខ៖ ចា៎ធ្វើទាហ៊ានធ្វើទាហ៊ានទៅក៏គាត់នៅអ៊ីមានអងណុងហាស!

ក៖ បាទយាយ!

ខ៖ នៅមានអងណុងបានទៅដណ្ដឹងខ្ញុំទៅនៅតែធ្វើទាហ៊ានអត់ឈប់ទេដល់គេបញ្ចូនទៅអ៊ីនេះហោស គេហៅសំរោងចុងកាលហោសខេត្តឧត្តរមានជ័យណុង។

ក៖ បាទ!

ខ៖ ខ្ញុំទៅនៅអ៊ីណុងហាសទៅនៅទាល់តែបានកូនបីបានកូនបីបួនហោសបានខ្ញុំថាទៅស្រុកខ្ញុំអ៊ីមាត់ក្រសាស្រ្តហ្នឹងទេ ទៅប្ដីខ្ញុំថាកុំទៅមាតក្រសាស្ត្រទៅមាត់ក្រសាស្ត្រប៉ាចាស់គាត់មិនដឹងរកអីបានចឹងហាស!

ក៖ បាទយាយ!

ខ៖ គាត់ចាស់ហើយក៏មិនដឹងរកត្រីអីបានអីក៏មិនបានមកនៅស្រុកគាត់ទៅក្រែងឡូម៉ែឪគាត់អោយដីអីរបបអីចឹងហាស!

ក៖ បាទយាយ!

ខ៖ ដល់មកគាត់អោយប្រាំងមួយអោយប្រាំងមួយក៏មិនដឹងធ្វើអីបានដែររួចទៅខ្ញុំលក់ប្រាំងហ្នឹងទៅយកលុយទៅរកត្រី រាយម៉ងរកត្រីទៅដល់រកម៉ងទៅអាបណ្ដែតទៅវាជាប់គល់ជាប់អីទៅធ្លាក់អស់រលីងអត់មានដើមទុនទេទៅវេទនាណាស់ អត់ស៊ីមានស៊ីទៅបងជីដូនមួយនៅភ្នំពេញហ្នឹងហៅទៅធ្វើសំណង់ដល់ទៅធ្វើសំណង់ចេះធ្វើសំណង់ធ្វើអីទៅដើររកស៊ីធ្វើសំណង់ទៅបានបានលុយមកទិញដីប្រាំងទិញអីហ្នឹងបានធ្វើស៊ីមួយឆ្អែតទាល់តែឥឡូវហ្នឹងទៅ។

ក៖ អូ៎!

ខ៖ ចា៎វេទនាដែរហ្នឹងខ្ញុំហោសប្ដីធ្វើទាហ៊ានមានចេះអីរាយសន្ទូចគេបានបួនប្រាំម៉ឺនឯងបានមួយពាន់ប្រាំរយអត់ចេះរាយហ្នឹងគេ។

ក៖ អើម៉េចចឹង?

ខ៖​ អត់ចេះរាយ។

ក៖ អូ៎!

ខ៖ គេគេរាយមួយថ្ងៃបួនម៉ឺនបីម៉ឺនឯងមួយថ្ងៃពីរពាន់បីពាន់រកចិញ្ចឹមមិនរស់ទេ អត់ស៊ីពិបាកវេទនាបបរដួសចែកកូនដូចជំនាន់អាពតចឹងខ្ញុំហោសបបរមួយកំប៉ុងកន្លះអីហ្នឹងចែកអោយកូនហើយរួចទៅម៉ែឪហ្នឹងអត់នៅស៊ីដុតដែរអាំងប្រហុកទៅ ទៅបេះផ្កាកំប្លោកត្រួយរាំងត្រួយអីស៊ីយកតែមួយឆ្អែតទេដល់ទៅដឹងបងប្អូនខ្ញុំនៅជីដូនមួយហ្នឹងក៏គេហៅទៅហៅទៅគេទុកលុយអើយប្រាំម៉ឺន គេទិញអង្ករអោយមួយប៉េយកគាត់ហ្នឹងទៅបង្រៀនធ្វើសំណង់ធ្វើដើរធ្វើសំណង់យូរៗទៅចេះបូកចេះរៀប ចេះអីៗទៅគាត់ថាបើហែងចេះប៉ុណ្ណឹងហែងមកស្រុកទៅបានហើយ!

ក៖ អូ៎!

ខ៖ ហែងមកស្រុកមកធ្វើទៅដល់រួចមកស្រុកមកចាប់ធ្វើមន្ទីរពេទ្យយើងហ្នឹងហាស គេអោយមួយថ្ងៃអើបួនពាន់ប្រាំរយធ្វើមន្ទីរពេទ្យគៀនជ្រៃហ្នឹង!

ក៖ បាទយាយ!

ខ៖ ចា៎ធ្វើទៅចេះតែដើរធ្វើសំណង់ទៅរួចសំណង់ទៅធ្វើចំការអូ៎ធ្វើប្រាំងទៅរួចពីប្រាំងទៅធ្វើសំណង់ទៅ។

ក៖ អូ៎!

ខ៖ ចឹងរាល់ថ្ងៃធ្វើសំណង់ផងធ្វើប្រាំងផងច្រូតរួចចឹងទៅទុកដាក់ស្រូវអស់ទៅដើរធ្វើសំណង់យកលុយចាយ។

ក៖ អូ៎!

ខ៖ ដល់ពេលដល់ខែស្រូវចុះមកធ្វើស្រូវវិញ។

ក៖ បាទយាយ!

ខ៖ ចា៎ដល់ពេលបានស្រូវហ្នឹងហូបដល់រួចធ្វើស្រូវហ្នឹងរួចទៅដើរធ្វើសំណង់យកលុយហ្នឹងមកគាត់ទិញម្ហូបមកហូបទៀតចឹងរាល់ថ្ងៃចឹងអើកូនរៀនផងពិបាកកូន។

ក៖ បាទយាយបាទ!

ខ៖ ចា៎!

ក៖ ចុះកាលជំនាន់ណុងយាយធ្លាប់បានរៀនអត់យាយ?

ខ៖ អត់បានរៀនទេខ្ញុំហោស!

ក៖​ អត់បានចូលសាលាផង?

ខ៖ ​អត់បានចូលសាលាទេ។

ក៖ កើតអីទៅយាយ?

ខ៖ បើយន្តហោះទំលាក់អីទៅម៉ែខ្ញុំនៅតូចខ្ញុំទើបអាយុប៉ុន្មានដប់ពីរដប់មួយឆ្នាំគាត់អត់អោយដើរទេជំនាន់លុនណុលណុងហោសយន្តហោះទំលាក់ចា៎គាត់អត់ហ៊ានអោយយើងទៅណាទេកុំទៅរៀននៅផ្ទះទៅខ្លាចចឹងហាស!

ក៖ អូ៎បាទ!

ខ៖ ចា៎!

ក៖ ចុះយាយអាចប្រាប់បានទេទាក់ទងពីជំនាន់លុនណុលដូចជាយាយចឹងយាយធ្វើអីគេទៅបើសិនយាយអត់បានរៀន?

ខ៖ អត់បានរៀនខ្ញុំនៅផ្ទះដាំបាយអោយប្អូនស្រី។

ក៖ អូ៎!

ខ៖ ម៉ែខ្ញុំអត់អោយរួចទៅម៉ែខ្ញុំហ្នឹងដូចថាចាស់ពីដើមគាត់ថាកុំរៀនគេមិនអោយរៀនទេស្រីមើលតែចង្ក្រានអោយជុំទៅចេះអក្សរចេះអីនាំតែស្នេហាទេ ម៉ែខ្ញុំគាត់អត់អោយខ្ញុំរៀនទេបានខ្ញុំស្ដាយទាល់ឥឡូវខ្ញុំតដល់កូណដល់ចៅអោយកូនប្រឹងរៀន។

ក៖ បាទ!

ខ៖ អោយកុំកូនអត់ចេះដូចខ្ញុំចា៎រាល់ថ្ងៃហ្នឹងអត់ចេះទេចា៎ចង់ធ្វើសរសេរអីពឹងគេហ្នឹងហើយអត់ចេះទាំងអស់ បានខ្ញុំថាចៅហ្នឹងប្រឹងរៀនទៅកុំអោយដូចយាយយាយអត់ចេះអក្សរហើយកុំអោយចឹងបានខ្ញុំថាម៉ែខ្ញុំគាត់ជីវិតអ្នកក្រ ដល់ពេលកូនអត់អោយកូនរៀនចេះៗតាមចាស់ពីដើមចេះហែងកុំទៅរៀនស្អីៗរួចទៅដល់ពេលខ្ញុំបានប្ដីហើយហ្នឹងហាសអើហេ៎មិនទាន់បានប្ដីទេអើចេញមកមិនចិតប្រាំបួនប៉ែត្រមួយប៉ែត្រពីរហ្នឹងគេមិនហៅរៀនអក្ខរៈកម្មដល់រៀនអក្ខរៈកម្មហ្នឹងស្រះអ ស្រះអាហ្នឹងទើបប្រកបបសំលាប់ពីរប៉ម៉សំលាប់ពីរម៉ហ្នឹងវ៉ៃខ្ញុំអត់អោយទៅរៀនទេកុំទៅរៀននាំតែចេះអក្សរទេ ចេះអក្សរចេះស្នេហាអីអត់អោយទៅទេកុំកូន។

ក៖ ខ្លាចសរសេសំបុត្រស្នាហា?

ខ៖ ចា៎សរសេរសំបុត្រស្នេហាអត់អោយទៅទេទាល់តែឪពុកក្មេកខ្ញុំហ្នឹងបានពីរឆ្នាំបានគាត់មកដណ្ដឹងទៅបានប្ដីទៅក៏គ្មានបានរៀនដែរហ្នឹងទៅតាមប្ដីធ្វើទាហ៊ានទៅកូនបីបួនហើយបានចូលស្រុក។

ក៖ អូ៎!

ខ៖ ចឹងហាស!

ក៖ ចប់ហើយណេះយាយ?

ខ៖ ចា៎ចប់អត់ចេះទាល់ឥឡូវ។

ក៖ លែង..?

ខ៖ លែងអត់ចេះបើកូនខ្ញុំចេះទាំងអស់ខ្ញុំអោយកូនខ្ញុំរៀនចេះទាំងអស់កូនខ្ញុំប៉ុន្តែជំនាន់មុនហ្នឹងខ្ញុំអើប៉ុន្មានឆ្នាំមុនហ្នឹងខ្ញុំអត់មានលុយកូនខ្ញុំរៀនបានត្រឹមថ្នាក់ទីប្រាំបួនទីដប់ទីប្រាំបួនទីដប់ចឹងហាស ទើបតែអាប្រុសមួយពៅហ្នឹងទេបានរៀនថ្នាក់ទីដប់មួយហ្នឹងចា៎!

ក៖ ​អូ៎!

ខ៖ ចា៎រួចឪវាថារួចទៅក៏ចង់ឈប់ដែរខ្ញុំថាប៉ាវាថាអត់អោយឈប់ទេកូនអើយកូនឯងប្រឹងទៅរៀនពីមុនមកអស់កកោកហើយចង់ឈប់ធ្វើអី បើហែងចង់ឈប់ជាហែងប្រលងថា្នក់ទីដប់ពីរអោយបានសញ្ញាប័ត្រអោយប៉ាមើលសិនទៅសឹមកូនឯងឈប់ចង់ឈប់គីឡូ។

ក៖ កើតអីបានគាត់ចង់ឈប់?

ខ៖​ ដឹងអីវាវាឃើញដូចថាឪពុកម្ដាយចាស់ៗប៉ាប្ដីខ្ញុំគាត់ចាស់ហើយធ្វើសំណង់ធ្វើអីទៅដូច..។

ក៖ អូ៎ចឹងគាត់ជួយ..?

ខ៖ ហ្នឹងហើយចង់ជួយ។

ក៖ ធ្វើការ?

ខ៖ ធ្វើការរកលុយចឹងហាសយើង..។

ក៖ បាទយាយបាទ!

ខ៖ ចា៎រួចណាមួយយើងទើបមកនៅស្រុកហ្នឹងដីក៏អត់មានស្រែអីៗក៏អត់មានបើយើងមកពីមុនគេចែករបបអោយ។

ក៖ បាទយាយ!

ខ៖ ដល់ឥឡូវគ្មានពីណាចែកអោយទេទាល់យើងប្រឹងរកលុយបានបានទិញ។

ក៖ បាទយាយ!

ខ៖ រួចចឹងដូចផ្ទះខ្ញុំខាងកើតហ្នឹងអើខាងលិចជាប់ព្រែកហ្នឹងឃើញទេបាក់ធ្លាក់ទៅអស់ហើយសព្វថ្ងៃរុញផ្ទះមកឡើងដល់ផ្លូវ អត់មានដីនៅទេចឹងបានវាថាអត់ចង់ដែររៀនតទៅទៀតទេចង់នៅទៅធ្វើការរកលុយមករកទិញនៅដីកន្លែងណាមួយកន្លែងសំរាប់ធ្វើផ្ទះនៅអីចឹងហាស!

ក៖ បាទយាយ!

ខ៖ ព្រោះរាល់ថ្ងៃដីបាក់ទៅអត់មានដីនៅចឹងបានថារួចឪវាចេះតែថាកូនអើយកុំឈប់ទៅទៀតទៅសិនទៅបើមិនឈប់ទេអត់មានដីនៅទេយើងតែបាក់មួយសារហ្នឹងទៀតមកចប់ហើយ ព្រោះអីច្រាំងហ្នឹងវាបាក់ធ្លាក់បង្គន់ធ្លាក់ផ្ទះបាយទៅអស់ហើយខ្ញុំហ្នឹងទើបរុញមកទៀតហ្នឹង!

ក៖ អូ៎!

ខ៖ ចា៎មានអីណាបាក់ឡើងខ្ទេចខ្ទីអស់។

ក៖ បាទយាយបាទ!

ខ៖ ចា៎!

ក៖ រួចចុះអើចឹងជំនាន់លុនណុលយើង..?

ខ៖ នៅតូច។

ក៖ ធ្វើអីគេ?

ខ៖ នៅតូចខ្ញុំនៅតូចទេទើបដប់ឆ្នាំដប់មួយឆ្នាំអីអត់ទាន់ដឹងអីនៅតែផ្ទះ។

ក៖ អូ៎!

ខ៖ រួចណាមួយម៉ែខ្ញុំគាត់អត់ហ៊ានអោយទៅជំនាន់ណុងគាត់ខ្លាច។

ក៖ ដោយសារកាលជំនាន់ណុងមានគ្រាប់ផ្លោងណេះយាយ?

ខ៖ ចា៎មានគ្រាប់ផ្លោងចា៎ងាករត់ៗទៅគាត់អត់អោយទៅ។

ក៖ រួចចុះឪពុកម្ដាយយើងធ្វើអីគេជំនាន់ណុង?

ខ៖ ម៉ែខ្ញុំហោស?

ក៖ បាទ!

ខ៖ ម៉ែខ្ញុំពីមុនគាត់នៅហ្នឹងធ្វើស្រែហ្នឹងហាស ដល់ពេលបានប៉ាខ្ញុំទៅប៉ាខ្ញុំយកទៅនៅមាត់ក្រសាស្រ្តរកត្រី។

ក៖ អូ៎!

ខ៖ ហ្នឹងខ្ញុំថារកត្រីហ្នឹង!

ក៖ បាទយាយ!

ខ៖ ទាំងប្ដីទាំងប្រពន្ធគាត់ហ្នឹង!

ក៖ បាទយាយបាទ!

ខ៖ ចា៎ប៉ាខ្ញុំទៅរកត្រីទៅម៉ែខ្ញុំបានមកភ្លឺឡើងម៉ែខ្ញុំទៅលក់ទៅលក់អើស្ពានច្បារអំពៅណុងហាស ក្បាលថ្នាល់ណុងឡើងទៅលក់ណុងឆ្លងកាណូតទៅទៅលក់តែណុងទេព្រោះខ្ញុំនៅត្រើយខាងកើតហ្នឹងក្រោយមាត់ក្រសាស្រ្ត។

ក៖ អូ៎បាទយាយ!

ខ៖ ចា៎!

ក៖ រួចចុះអើដល់ពេលដែរដាច់លុនណុលចូលប៉ុលពតហ្នឹងយាយពិបាកអីទៅយាយ?

ខ៖ អាហ្នឹងខ្ញុំពិបាកដែរនៅតូចអាយុដប់ប្រាំដប់ប្រាំមួយឆ្នាំគេអោយកាប់កន្ត្រាំងខែត។

ក៖ ហាសយលងចូលកងនារីហលយ?

ខ៖ ចា៎កាប់កន្ត្រាំងខែតមួយថ្ងៃគេអោយយើងបានអើប្រាំមួយបាច់ទៅប្រាំបាច់មួយព្រឹកហាស!

ក៖ បាទយាយ!

ខ៖ ដល់យើងកាប់បានចឹងមួយបាច់ទូលចឹងទៅគេដាក់អោយតែបានតែប្រាំមួយបាច់អីប្រាំបាច់តិចបំផុតប្រាំបាច់ប្រាំមួយបាច់ គេយកទៅអោយរណ្ដៅគេបួនជ្រុងធំហាសគេអោយយើងចិញ្ចាំ្រកន្រ្តាំខែតហ្នឹងដាក់ក្នុងរណ្ដៅហ្នឹង ល្ងាចប្រាំប្រាំមួយបាច់ព្រឹកប្រាំប្រាំមួយបាច់ចេះតែដាក់អោយគេទៅដាក់ទៅរួចនៅបែកពីម៉ែម៉ែនៅភូមិអីណេះទៅខ្ញុំណោះទៅនៅខ្ញុំជំលាសទៅខាងបាត់ដំបងហោស!

ក៖ អូ៎!

ខ៖​ ឆ្ងាយហាសខ្ញនៅម៉ែខ្ញុំនៅភូមិកំពីងពួយ។

ក៖​ បាទយាយ!

ខ៖ ខ្ញុំនៅបាត់ដំបងហ្នឹងអើទៅគេហៅស្ពានទីមួយទីពីរភូមិបាត់ដំបងណុងហាស!

ក៖ បាទយាយ!

ខ៖ អើស្ពានទីមួយទីពីរខ្ញុំនៅស្ពានអីណុងនៅកាប់កន្ត្រាំងខែតអីណុង។

ក៖ នៅខេត្តមែនយាយ?

ខ៖ អត់ទេគេហៅស្ពានទីមួយទីពីរបើម៉ែខ្ញុំនៅភូមិកំពីងពួយអីណុងម៉ង។

ក៖ បាទ!

ខ៖ នៅកណ្ដាលភូមិម៉ង។

ក៖ បាទយាយ!

ខ៖ បើខ្ញុំគេដឹកទៅអីលិចណុងទៅដូចមានស្រះគេគេអោយទៅលើកទំនប់លើកទំនប់កាប់កន្ត្រាំងខែគេចេះតែអោយទៅហើយ ចេះទៅហើយរែកហ្នឹងគេហ្នឹងឯងហ្នឹងទៅ។

ក៖ បាទយាយ!

ខ៖ ចា៎ប៉ុនងាប់ច្រើនហាសអូនអើយងាប់ច្រើនណាស់ស៊ីអត់ឆ្អែតខ្លះទៅហើមពោះទៅ ម៉េចឆ្អែតបើបេះត្រួយតឹកអើកត្រួយអីមកយកមកស្ងោរចុចទឹកផេះហ្នឹងចេះតែស៊ីហ្នឹងអោយតែឆ្អែតពេញពោះទៅណាស់ងាប់ច្រើនណាស់។

ក៖ ប៉ុន្តែយើងអត់មានអំបិលណានៅណុង?

ខ៖​ អត់មានអំបិលទេគេមានអំបិលប៉ុន្តែគេអត់អោយចេញ។

ក៖ គេអត់អោយយើង?

ខ៖ ចា៎គេអត់អោយយើងយកមកបែកខ្ញែកទេសហករគេស្លគេសំលបាយគេមានប៉ុន្តែយើងហូបវាអត់ឆ្អែតដល់អត់ឆ្អែតចឹងទៅយើងយកទឹកផេះហ្នឹងយកផេះហ្នឹង មកកូរទឹកទៅទុកអោយរឹងទៅដាក់ក្រម៉ាត្រង់ទៅវាបានទឹកហ្នឹងថ្លាទៅបេះត្រួយតឹកអើកអីស្ងោរចុចទៅ។

ក៖​ អូ៎!

ខ៖ អោយតែរស់ៗទៅ។

ក៖ បាទយាយ!

ខ៖ ជំនាន់ណុងទាំគេទាំងខ្ញុំអីហ្នឹងស៊ីជុំគា្នហែងទាំងអស់តែគា្នហ្នឹងបួនប្រាំនាក់ណុង។

ក៖ យើងអត់ចេះឈឺដែរ?

ខ៖​ អត់អីដែរឈឺប៉ុន្តែឈឺជាវិញហើមដែរតើខ្ញុំហើមខ្លួនដែរតើជំនាន់អាពត។

ក៖ អូ៎!

ខ៖ ហើមហើមខ្លួនហើមប៉ុនចេះតែបានថ្នាំគេណុងគេអោយទៅ។

ក៖ រួចចុះបើយើងឈឺយើងធ្វើម៉េចយាយ?

ខ៖ ឈឺយើងសុំថ្នាំគេ។

ក៖ គេមានថ្នាំហោស?

ខ៖ ចា៎គេមានថ្នាំគ្រាប់សូន្យៗទៅខ្លះទៅគេមានថ្នាំទឹកគេចាក់ថ្នាំដបគេប៉ុនមិនដឹងថ្នាំអីៗគេចេះតែចាក់អោយយើង បើប្ដីខ្ញុំវិញចាក់ឡើងខូចត្រគៀកហោសឡើងស្វិតត្រគៀកមួយចំហៀង។

ក៖ អូ៎!

ខ៖ ដឹងចាក់ម៉េចស្វិតឥឡូវចុកតើរាល់ថ្ងៃចុកឈឺអីលើកជើងមិនចង់រួចទេដើរបាំងខ្ញើតៗ។

ក៖ អូ៎បាទ!

ខ៖ ចុចជើងមួយចំហៀងចាក់តាំងពីជំនាន់អាពតមកស្វិតត្រគៀកមួយចំហៀងម៉ង។

ក៖ បាទយាយបាទប៉ុន្តែយាយអើយាយនៅប៉ុលពតហ្នឹងយាយអត់មានផ្លាស់ទៅកន្លែងណាផ្សេងទៀតទេយាយ?

ខ៖ អត់ទៅហេ៎ខ្ញុំនៅអ៊ីគៀនជ្រៃអើនៅមាត់ក្រសាស្រ្តតើខ្ញុំជំលាសទៅខាងបាត់ដំបងណុងហាស!

ក៖ ប៉ុន្តែអើចេញពីបាត់ដំបងអត់មានទៅណាទៀតទេ?

ខ៖ អត់មានទៅណាទេ។

ក៖ បីឆ្នាំគឺនៅធ្វើចឹងរហូត?

ខ៖ ចា៎ខ្ញុំនៅបាត់ដំបងណុងរហូតអត់មានជំលាសទៅណាទេ។

ក៖ អូ៎!

ខ៖ នៅភូមិបាត់ដំបងណុងគេជំលាសគេដាក់កាប៉ាល់ពីមាត់ក្រសាស្រ្តណុងគេដាក់កាប៉ាល់ទៅលិចណុងទាំងអស់យកទៅចាក់អ៊ីណុងទាំងអស់។

ក៖ បាទយាយរួចចុះអើបងប្អូន?

ខ៖ បងប្អូនខ្ញុំហោស?

ក៖ បាទយាយ!

ខ៖ បងប្អូនខ្ញុំទៅទាំងអស់គា្ន។

ក៖ ទៅណុងដែរ?

ខ៖ ចា៎ទាំងអស់គា្នទៅនៅភូមិកំពីងពួយណុងទាំងអស់គា្ន ដល់ចេញមកវិញបែកគា្នគេមានប្ដីរៀងខ្លួនទៅបែកគា្នអស់ទៅ។

ក៖ អូ៎បាទចុះឪពុកម្ដាយយាយ?

ខ៖ ឪពុក..។

ក៖ ឪពុកម្ដាយយាយ?

ខ៖ ឪពុកម្ដាយយាយខ្ញុំអត់ទាន់អត់ស្គាល់។

ក៖​អត់ទេចង់និយាយថាឪពុកម្ដាយរបស់យាយគាត់ធ្វើអីគេកាលជំនាន់ប៉ុលពតហ្នឹង?

ខ៖ អូ៎ឪពុកខ្ញុំហោស?

ក៖ បាទ!

ខ៖ ឪពុកខ្ញុំរកត្រី។

ក៖ គេអោយរកត្រី?

ខ៖ គេអោយរកត្រីម៉ែខ្ញុំស្ទូងដក។

ក៖ អូ៎!

ខ៖ គេអោយទៅស្ទូងអោយទៅដកដែរ។

ក៖ រកត្រីមានន័យថាហូបគ្រាប់គ្រាន់ហើយមីង?

ខ៖ ចា៎រកត្រីគេអោយដាក់ក្នុងសហករបីភូមិហាសរកត្រីរទេះគោមួយ រទេះគោមួយចឹងមនុស្សបួនប្រាំនាក់ចឹងអួនមួយចឹងទៅរទេះគោមួយទៅមនុស្សប្រាំប្រាំមួយនាក់ទៀតទៅជាមួយគាត់ទៅរកត្រីទៅពេលព្រឹកចឹងល្ងាចមកវិញ មួយរទេះយកមកចែកតាមភូមិបីភូមិ។

ក៖ បាតច្រើន?

ខ៖ ចា៎ចិញ្ចឹមបីភូមិគាត់។

ក៖​​ អូ៎!

ខ៖ គាត់ខាងរកត្រីជំនាញម៉ងប៉ាកន្លែងណាមានត្រីកន្លែងណាអត់ត្រីគាត់ដឹងទាំងអស់អោយតែមាន។

ក៖ ​អូ៎បាទ!

ខ៖ នៅពីក្មេងចឹងដែរនៅពីក្មេងនៅមាត់ក្រសាស្រ្តគាត់ថារាយម៉ងត្រីចង្វារមូលហាសក្រឡាពីរផឹងកន្លះហាសគាត់ថាកូនឯងរាយទីហ្នឹងទៅរួចទៅយប់ឡើងចង្កៀងម៉ាំងសុងមួយដោះទៅ មួយយប់ទាល់ភ្លឺដោះរហូតចង្កៀងម៉ាំសុងមួយបងប្រុសខ្ញុំទិញពីរនាក់ណុងដោះរហូតមួយយប់ទាល់ភ្លឺបានបីកញ្ច្រែង បីកញ្ច្រែងធំៗហាសម៉ែខ្ញុំទូលទៅលក់ចា៎អាអាហ្នឹងពីជំនាន់លុនណុលរកតែត្រីទេកន្លែងគាត់ដូចឆ្វាក់ត្រីម៉ងកន្លែងណាមានត្រីគាត់ប្រាប់កូនអោយទៅដាក់ធ្វើទៅបានហើយបងប្រុសខ្ញុំក៏រកត្រីដែរ។

ក៖​ អូ៎!

ខ៖ សុទ្ធតែអ្នករកត្រីតាមគាត់ណុង។

ក៖ រួចចុះអើម្ដាយរបស់យាយជំនាន់ប៉ុលពតគេអោយធ្វើអី?

ខ៖ ស្ទូងដក។

ក៖ ស្ទូងដក?

ខ៖ ចា៎!

ក៖ ប៉ុន្តែឆ្ងាយពីតា?

ខ៖ ឆ្ងាយពីតាតានៅសហករម៉ែខ្ញុំនៅភូមិតាណោះនៅសហករ។

ក៖ អូ៎!

ខ៖ គេយកគាត់បំបែកទៅនៅសហករទុកអោយគាត់សំរាប់រកត្រី។

ក៖ បាទយាយបាទ!

ខ៖ ម៉ែខ្ញុំនៅស្ទូងដកស្ទូងនៅភូមិ។

ក៖ បាទយាយ!

ខ៖ ចា៎!

ក៖ រួចចុះអើចឹងធ្វើម៉េចបានយើងដឹងថាដាច់ប៉ុលពតហើយយើងមកជួបជុំគា្នយាយគេប្រាប់យើងរឺមួយក៏ម៉េច?

ខ៖ អត់ដឹងទេទៅស្ទូងស្ទូងទៅស្រាប់តែឃើញវៀតណាមហ្នឹងបើកអារថគ្រោះៗអង្កើមៗទៅ កំពុងតែស្ទូងណុងហាសស្រាប់តែពួកអាពតណុងសុទ្ធតែជិះសេះកាំបិតដេញកៀង កៀងប្រជាជនអត់អោយរត់មកកើតទេអោយរត់ទៅលិចវិញរួចពីណារត់មកកើត កើតពីណារត់ទៅលិចពួកវាវៀងទៅអាខ្លះជួបទៅវាកាប់ងាប់ទៅអាខ្លះរត់រួចទៅម៉ែខ្ញុំរត់មកពួនក្នុងព្រៃឈើទាល់តែជិះសេះទៅបាត់ទៅបាននាំកូនចេញមកផុតអោយអស់។

ក៖​ អូ៎!

ខ៖ អ៊ូងាប់ច្រើនណាស់នៅក្នុងទ្រុងភ្នំអីគេហៅភ្នំទ្រុងបាតគេនេះងាប់ច្រើនណាស់ហៅទៅប្រជុំ ទៅប្រជុំទៅចាក់សាំងដុតឆេះអើយងាប់ច្រើនណាស់។

ក៖ អូ៎!

ខ៖ ប៉ុនម៉ែខ្ញុំដូចនេះចឹងដូចដឹងចឹងហាសដល់ពេលរួចទៅទទួលឆេះមុងគេហៅទៅប្រជុំឆេះមុង។

ក៖ អើ!

ខ៖ ម៉ែខ្ញុំហ្នឹងហាសឆេះមុងថាអើយផ្ទះរាប់ឆ្នាំមិនដែរឆេះមុងរួចមូលហេតុអីមកឆេះមុង គេទៅប្រជុំអស់រលីងម៉ែខ្ញុំអត់ទៅគាត់អាលែងឆេះផ្ទះអើទៅមុនទៅរៀបចំរៀបចំឆេះផ្ទះពីណាក៏មកផ្អើលដែរមកឆេះផ្ទះខ្ញុំហ្នឹងឆេះមុងឆេះអីណុងហោស គេមកមើលជួយមើលរួចទៅអ្នកមកមើលជាមួយម៉ែខ្ញុំហ្នឹងប៉ុន្មានរស់ទាំងអស់។

ក៖ អើ!

ខ៖ មកតាមម៉ែខ្ញុំមកកើតទាំងអស់អាអ្នកទៅណុងគេចាក់សាំងដុតផ្ទុះងាប់រួញរួចឃើញមើលគ្នាមិនស្គាល់ទេចេះតែស្រែកជួយផងៗជួយផងម្ហបៗមានពីណាទៅមើលទាន់ដឹងពីណាពីណីព្រះតែអាយុរួចម៉ែខ្ញុំបែកកូនមួយបងប្រុសខ្ញុំហ្នឹងថាចេះអើបែកបងវ៉ាតហ្នឹងថាអើកូនខ្ញុំបែកកូនមួយហើយ ខ្ញុំមិនដឹងទៅរកអីណាអីណីបែកៗដល់ពេលតាមៗសួរគេទៅគេថាគេសំលាប់ចោលហើយជំនាន់អាពតហោសរួចយើងអត់ដឹងថាកូនងាប់ទេ ទាល់តែបែកមកទេបានគេប្រាប់ហោសចេះតែនៅតាមកូនថាចាំមើលកូនក្រែលឡូកូនរស់ដល់ទៅងាប់គេសំលាប់បាត់ហ្នឹងពីកាលផងម៉ែឪគ្មានដឹង។

ក៖ អើ!

ខ៖ បានអ្នកនៅជាមួយហ្នឹងពួកម៉ាកហ្នឹងថាអើយអ៊ុំអើយកូនអ៊ុំឯងងាប់ប្រហែលបីខែទៅហើយម៉ែខ្ញុំទៅចេញមកបានដឹងថាកូនងាប់ហោស កុំអីគ្មានដឹងទេដូចថាពួកម៉ាកទៅធ្វើជាមួយគា្នចឹងហាស!

ក៖ ហ្នឹងហើយ!

ខ៖ ហ្នឹងហើយគេដឹងទៅគេមកប្រាប់ទៅរួចគាត់នៅតែអាដង្អកហ្នឹងបានរស់ហោស នៅដង្អកចាំមើលកូនចាំមើលកូនអត់ឃើញមកគេមកអស់រលីងហើយកូនខ្ញុំក៏មិនឃើញមកចេះតែនៅចាំបើកុំចាំកូនហ្នឹងទៅជាមួយគេងាប់ទាំងអស់ហ្នឹងភ្នំទ្រុងបាតណុង។

ក៖ អូ៎!

ខ៖ យកទៅវ៉ៃដុតហែងងាប់ទាំងអស់ហ្នឹងប៉ុនចេះតែចាំមើលផ្លូវបងប្រុសខ្ញុំមួយហ្នឹងក៏យូរម៉េសគេមកនិយាយទៅគេជិះកប់ៗទៅវាប្រាប់ថាកុំចេញពីផ្ទះនៅក្នុងផ្ទះ យួនចូលមកហើយយួនអាករហើយតែចេញយួនអាករហើយចេះតែស្រែកចឹងហាស!

ក៖ ចា៎!

ខ៖ តែចេញយួនអាករហើយកុំចេញរួចម៉ែខ្ញុំបាត់កូនគាត់អត់មានហ៊ានចេញណានៅតែក្នុងផ្ទះដល់ពេលវាអារថគ្រោះវារង្កើមៗ ទៅដល់ផ្ទះទៅវាចេះតែគេចៗទៅហាសរួចទៅទៅដល់ផ្ទះប៉ាខ្ញុំចេះយួននិយាយភាសាទៅវាសុំវាទៅវាអោយឡើងចូលអារថគ្រោះហែងទាំងអស់។

ក៖ រួចខ្លួន?

ខ៖ រួចខ្លួនហ្នឹងហើយបីបួនគ្រួសារហ្នឹងចូលហែងទាំងអស់ក្នុងអារថគ្រោះគេហ្នឹងទៅគេយកទៅដាក់អីណាអន្ទឹមៗទៅគេទៅបាយគេនៅក្នុងណុង បាយកាតាកគេគេដាក់ថង់ត្រាំទឹកអោយយើងហូបអើសាច់អីកំប៉ុងគេចា៎សាច់ជ្រូកកំប៉ុងគេត្រីផាត់គេ មានបាយកាតាកហ្នឹងក្នុងហ្នឹងគេអោយយើងហូបទៅគេចេះតែទៅហើយរង្កើមៗទៅដល់ពេលទៅដល់ព្រៃបត់មកវិញបានគេយកមកដាក់កន្លែងទីស្នាក់ការគេហោស អូ៎មនុស្សច្រើនណាស់គេយកមកដាក់ទុកហ្នឹងរួចទៅគេអោយបាយអោយអង្ករយើងអីរួចទៅគេអោយយើងចេញអើស្រុកកំណើតអីណាទៅទៅអ៊ុំអើយអស់អីហើយអស់ងាប់ហើយ!

ក៖ បាទយាយ!

ខ៖ ​អើគេមកជួយថាចឹងហាសថាវៀតណាមមកជួយអស់ងាប់ហើយយើងទៅចុះអ៊ុំឯងស្រុកកំណើតអីណាទៅចុះ រួចអង្ករគេគេអោយពីណាយកទៅម៉ារួចៗក្វាករហាសម្នាក់រែកកន្លះប៉េខ្លាចអត់វៀតណាមអោយ។

ក៖ បាទ!

ខ៖ ចេះតែយកទៅចា៎!

ក៖ លើកមករួចដែរ?

ខ៖ លើកមករួចម៉ាធ្នក់ៗអាខ្លះវេចក្រម៉ាទៅអោយយើងយកម៉ារួចៗសារចឹង។

ក៖ យកប៉ុណ្ណាយកទៅ?

ខ៖ យកប៉ុណ្ណាយកទៅអោយតែរួចបានវៀតណាមហ្នឹងហាសកុំអីហ្នឹងងាប់អស់មែន។

ក៖ ប៉ុន្តែហេតុអីបានឪពុករបស់យាយអត់នាំយាយទៅនៅវៀតណាមម៉ងទៅ?

ខ៖ គាត់អត់ទៅដឹងម៉េច។

ក៖ គាត់អត់ទៅដែរ?

ខ៖​ ចា៎ម៉ែខ្ញុំគាត់អត់ទៅទេម៉ែខ្ញុំខ្មែរគាត់អត់ហ៊ានទៅទេ គាត់ថាទៅខ្លាចគេធ្វើបាបអីចឹងហាសគាត់ខ្មែរគាត់សុខចិត្តនៅស្រុកខ្មែរគាត់មិនទៅទេ។

ក៖ ឪពុកយាយអត់ទៅដែរ?

ខ៖ ឪពុកដល់ម៉ែខ្ញុំអត់ទៅគាត់ក៏អត់ទៅដែរគាត់មកចុះកាតខ្មែរដែរទៅចុះកាតខ្មែរ។

ក៖ តែគាត់ប្រុងទៅដែរហោស?

ខ៖ ម៉ែខ្ញុំហោស?

ក៖ ឪពុករបស់យាយប្រុងទៅដែរហោស?

ខ៖ ឪពុកអត់ទៅទេម៉ែខ្ញុំគាត់អត់ទៅគាត់អត់ទៅ។

ក៖ អូ៎!

ខ៖ គាត់មានកូនហើយគាត់ស្រឡាញ់កូនគាត់អត់ទៅកាត់ស្រឡាញ់កូនណាស់ មិនដែរអោយកូនស៊ីត្រីល្អិតៗទេគាត់អ្នករកត្រីបានគាត់ទុកអោយកូនស៊ីឆ្ងាញ់ៗគាត់ស្រឡាញ់ណាស់បងប្អូនខ្ញុំប្រាំបួននាក់ប៉ាខ្ញុំចិញ្ចឹមក្មានពិបាកទេរស់ទាំងអស់ដល់ពេលមកងាប់ងាប់ជំនាន់អាពត។

ក៖ អើ!

ខ៖ ចា៎ងាប់ជំនាន់អាពតអស់ប្រាំនាក់។

ក៖ អូ៎បាទយាយចុះនៅពេលដែរយើងដាច់ប៉ុលពតដំបូងៗយើងធ្វើអីគេទៅយាយ?

ខ៖​ ខ្ញុំដាច់ដំបូងអត់ធ្វើអីទេនាំគា្នចេញមកចឹងទៅប៉ាខ្ញុំគាត់ចេះវៀតណាមចឹងទៅយកម៉ងមកដូរយកមាន់មកដូរវៀតណាមហ្នឹងដូរម៉ងយកម៉ងមកមកលក់មកដូរជាអង្ករ។

ក៖ បាទយាយ!

ខ៖ ទួលអង្ករមកដូរចា៎ទិញមាន់មកច្រើនហាសទិញមាន់មកចឹងទៅយកមកយើងនិយាយវៀតណាមទៅដូរម៉ងហាស អើជំនាន់ណុងម៉ងនៅពេញៗឃ្លាំងចឹង។

ក៖ បាទយាយ!

ខ៖ ដូរទៅអោយមាន់បួនដប់អីចឹងទៅវៀតណាមអោយម៉ងមួយប៉េអីចឹង រួចដល់មកយកមកលក់យកមកលក់ជាមាសទៅដូរជាមាន់ទៅអង្ករអីទៅអោយកូនរស់ចឹងដល់ពេលធំដឹងទៅបានគេរៀងស្រួលទៅ បានទៅនៅតាមស្រុកនៅស្រុកប៉ាខ្ញុំរកតែត្រី។

ក៖ អូ៎បាទយាយ!

ខ៖ គាត់អត់មានធ្វើអីចា៎គាត់លក់តែត្រី។

ក៖ ចឹងអើនៅពេលដែរដាច់ប៉ុលពតថ្មីៗជីវភាពយើងលំបាកទេយាយ?

ខ៖ ពិបាកពិបាកដែរពិបាកតែទូលអង្ករទូលអីហ្នឹងដូរអង្ករដូរអីចឹងទៅ។

ក៖ អូ៎បាទយាយ!

ខ៖ ចា៎!

ក៖ ចុះអើពេលណាដែរយើងចាប់ផ្ដើមថាជីវភាពយើងរៀងស្រួលហើយសប្បាយយាយពេលណាទៅ?

ខ៖ រៀងស្រួលសប្បាយខ្ញុំទើបប្រហែលល្បាក់ប្រហែលដប់ឆ្នាំហ្នឹងទើបមកស្រួលឥឡូវហ្នឹងទេពីមុនខ្ញុំពិបាកហាស!

ក៖ អូ៎!

ខ៖ មកនៅស្រុកហ្នឹងពិបាកម៉ងប្ដីធ្វើទាហ៊ានដល់ពេលឈប់ទាហ៊ានទៅគ្រាប់ផ្លោងច្រើនពេកទៅក៏រត់ឈប់ធ្វើទៅមកនៅស្រុកហ្នឹង មកនៅអត់ពិបាកឈប់ចូលពិបាកអត់អីស៊ីរបបគេចែកអស់យើងទើបមកនៅក្រោយអត់បាន។

ក៖ បាទយាយ!

ខ៖ ចា៎អត់បានទៅខ្ញុំទិញធ្វើនុំបញ្ចុះទូលលក់ដូចមីងថោចឹង ទូលនុំបញ្ចុះនាំកូនទូលលក់ទៅអាំងអន្សមនៅសាលារៀនអីហ្នឹងចេះតែរស់មួយពេលៗអីចឹងទៅរួចប្ដីខ្ញុំទៅធ្វើសំណង់។

ក៖ អូ៎!

ខ៖ អ៊ីភ្នំពេញហ្នឹងទៅបានលុយមកកន្លះខែមួយខែមកម្ដងទៅរួចខ្ញុំនៅណេះអាំងអន្សមអីលក់ទៅអាំងចេកអាំងអន្សមអីទៅលក់។

ក៖ អូ៎!

ខ៖ ពិបាកដែរសន្សំលុយទៅទំរាំបានទិញប្រាំងគេធ្វើស៊ីហ្នឹងវេទនាដែរ។

ក៖ បាទយាយបាទ!

ខ៖ រួចឥឡូវនៅតែដីផ្ទះអត់ទាន់មាននៅពុងដឹងកូនអាពៅហ្នឹងចង់ឈប់រៀនចង់រកលុយទិញដីនៅ មើលដីមាត់ព្រែកហ្នឹងបាក់អស់ហើយ!

ក៖ អូ៎!

ខ៖ អត់មានដីនៅទេ។

ក៖ បាទយាយបាទ!

ខ៖ បាកអស់ហើយចឹងបានថារាល់ថ្ងៃហ្នឹងក៏នៅយ៉ាប់ដែរនៅអាអត់ដីនៅហ្នឹង!

ក៖ អូ៎បាទយាយរួចចុះអើឪពុកម្ដាយរបស់យាយគាត់ធ្លាប់បង្រៀនពីជំនាញអីទៅយាយអីអត់យាយ?

ខ៖ អត់មានជំនាញអីផង។

ក៖ ដោយសារពុករបស់យាយគាត់រកត្រីគាត់អត់ដែរបង្រៀនកូនចៅទេណេះ?

ខ៖ អត់អត់ដែរបង្រៀនផង។

ក៖ គាត់អត់ចង់អោយចៅកូនៗចេះម៉ងហេស?

ខ៖ ចា៎អត់មានអីទេគ្រាន់គាត់ថាធ្វើគាត់ប៉ាខ្ញុំរកតែត្រីទៅនាំបងប្អូននាំកូនគាត់ទៅរកតែត្រី។

ក៖ អូ៎!

ខ៖ រកតែត្រីដល់ឥឡូវបងប្រុសខ្ញុំគាត់ចាស់ទៅគាត់អត់រកអីទេគាត់ដេកស៊ី។

ក៖ រួចចុះម្ដាយយាយគាត់ធ្លាប់ប្រាប់អើគាត់ធ្លាប់បង្រៀនពីជំនាញអីទៅយាយអត់ចឹង?

ខ៖ យាយខ្ញុំក៏គាត់អត់មានធ្វើអីដែរទាន់ខ្ញុំអត់នៅជាមួយយាយខ្ញុំប៉ុន្មានទេនិយាយទៅហោស យាយខ្ញុំនៅហ្នឹងខ្ញុំនៅមាត់ក្រសាស្រ្តហោស!

ក៖​ អូ៎បាទយាយ!

ខ៖ មិនដែរឃើញគាត់ថាឃើញគាត់ម្ដងៗមិនសូវស្គាល់ចំណាំមុខមិនសូវច្បាស់ផងបើឈ្មោះចាំគេហៅយាយយ៉ែមៗ ប៉ុន្តែខ្ញុំមិនសូវស្គាល់គាត់ច្បាស់ដែរទេគាត់ទៅម្ដងៗ។

ក៖ អូ៎បាទយាយបាទចុះយាយគិតថាចឹងកាលផ្ទះរបស់យាយនៅជាមួយឪពុកម្ដាយផ្ទះម៉េចទៅយាយ?

ខ៖ ផ្ទះខ្ញុំផ្ទះធម្មតាធ្វើប្រកស័ង្កសីនៅ។

ក៖ ដំបូលប្រកស្លឹកហាសណេះយាយ?

ខ៖ ចា៎ប្រកស្លឹកចាស់ពីដើម។

ក៖​ អូ៎បាទយាយបាទ!

ខ៖ រកត្រី។

ក៖ ក៏ប៉ុន្តែកាលណុងនៅណាយាយ?

ខ៖ ខ្ញុំនៅមាត់ក្រសាស្រ្ត។

ក៖ អូ៎!

ខ៖ នៅមាត់ក្រសាស្រ្តណុងក៏ទិញដីបានជួរទន្លេចឹងហាសអើចុះទៅរកត្រីៗ។

ក៖ បាទយាយ!

ខ៖ ដល់ពេលឥឡូវហ្នឹងបាក់ច្រាំងអស់ដែរហ្នឹងមិនដឹងអស់ដែរដែរអស់ដីហើយបាក់ច្រាំង ប៉ុន្តែនៅជីដូនមួយជីដូនមួយគេនៅទាល់ឥឡូវហ្នឹងហាស!

ក៖ បាទយាយ!

ខ៖ ចា៎ប៉ុនខ្ញុំហ្នឹងតេទៅសួរទៅគេថាអូ៎ច្រាំងផ្ទះហែងបាក់អស់ហើយគ្មានសល់ទេ។

ក៖ អូ៎បាទយាយបាទចុះយាយគិតថាអើដល់ពេលរហូតដល់ឥឡូវយាយនៅជាមួយកូនចៅហីយាយហេស?

ខ៖ ខ្ញុំ..។

ក៖ ផ្ទះម៉េចទៅយាយ?

ខ៖ ខ្ញុំផ្ទះនៅនេះណុងហាសទល់មុខផ្ទះអិណុងហាស!

ក៖ បាទយាយ!

ខ៖ ចា៎ផ្ទះប្រកស័ង្កសីក្រាលរនាបឬស្សី។

ក៖ អូ៎!

ខ៖ បាំងក៏ស័ង្កសីដែរ។

ក៖ តែដំបូលប្រកអីគេយាយ?

ខ៖ ដំបូលប្រកស័ង្កសីដែរ។

ក៖ អូ៎បាទយាយចុះអើយាយគិតថាចឹងយាយមានបងប្អូនកូនចៅណាដែរពួកគាត់ចេះលេងឧបករណ៍ភ្លេងទេយាយ?

ខ៖ អត់អត់មាន។

ក៖ អត់មានទេណេះយាយណេះ?

ខ៖ ចា៎អត់មាន។

ក៖​អូ៎បាទយាយចុះអើយាយរាំច្រៀងអីយាយចូលចិត្តទេ?

ខ៖​ អត់ទេអត់ខ្ញុំអត់ដែរបានច្រៀងរាំអីផង។

ក៖ អូ៎បាទយាយបាទ!

ខ៖ ចា៎!

ក៖ ចុះអើល្ខោនយីកេអាយ៉ៃយាយចូលចិត្តទេ?

ខ៖​ ចូល។

ក៖ អាហ្នឹងយាយចូលចិត្តមើល?

ខ៖ ចា៎ល្ខោនខ្ញុំមើលទាល់ចប់ៗហោសមួយយប់ទាល់ភ្លឺអីហោស!

ក៖ អូ៎!

ខ៖ ល្ខោនហើយយីកេចូលចិត្តពីរហ្នឹង!

ក៖ ​បាទយាយបាទ!

ខ៖ ចា៎ចូលចិត្តមើល។

ក៖ អូ៎ចុះសុំធ៌មអីយាយសុំសិល្បិ៍នៅ?

ខ៖ នៅអត់ទាន់សុំទេបើចៅតូចៗច្រើនណាស់ប្រាំពីរនាក់សួរយាយថោទៅណាមិនរួចទេ រកតែចូលទេទិញខោអាវអីរួចប៉ុន្តែទៅយកទៅតិចយកមកវិញតិចយកទៅតិចយកមកចឹងនៅហ្នឹង!

ក៖ អើម៉េចចឹងយាយនៅហ្នឹង?

ខ៖ ចៅកូនសុទ្ធតែក្រកូនអត់ទាន់មានជីវភាពចា៎កូនប្រាំមួយនាក់បានប្រាំនាក់ហ្នឹងសុទ្ធតែមិនទាន់មានផ្ទះនៅទាំងអស់អត់មានដីអត់មានផ្ទះទេគា្នរាល់ថ្ងៃជួលផ្ទះគេនៅទេ ជួលផ្ទះគេប្ដីធ្វើការសំណង់ប្រពន្ធធ្វើការរោងចក្ររួចទៅកូនអត់មានផ្ទះនៅទាំងអស់សុទ្ធតែអ្នកនៅចូលហើយចេះតែជួយមើលចៅបានវាអត់បានចូលសិល្បិ៍ហ្នឹងហាស!

ក៖ អូ៎!

ខ៖ ចុះមើលចៅទៅអាណិតកូន។

ក៖ បាទយាយបាទ!

ខ៖ អាណិតកូនអោយកូនថាបើកូនរឹងដៃរឹងជើងពិបាកម៉ែអើម៉ែឯងចូលសិល្បិ៍ខ្ញុំគ្មានពីណាមើលកូនទេខ្ញុំដាច់បាយហើយ ចឹងយកមកអោយម៉ែទៀតមកកូនឯងទៅធ្វើការចុះ។

ក៖ អូ៎!

ខ៖ រួចមិនដឹងថ្ងៃណាកូនបានលុយទិញដីធ្វើផ្ទះនៅចឹងហាស!

ក៖ បាទយាយបាទ!

ខ៖ ចា៎កូនសុទ្ធតែក្រៗបើម៉ែមានទៅចែកអោយកូនបើម៉ែអត់ដែរបានអីចែក ចឹងបានចាស់ៗថាបើម៉ែធាត់កូនធាត់ហើយបើម៉ែស្គមកូនស្គមហើយថាចឹង។

ក៖​ អូ៎បាទយាយ!

ខ៖ ចា៎បានពិបាក។

ក៖ ចុះយាយគិតថាយាយចូលចិត្តហូបម្ហូបអីគេយាយ?

ខ៖ ខ្ញុំហោស?

ក៖ បាទ!

ខ៖ ម្ហូបធម្មតាស្អីក៏ហូបបានដែរអត់រើសទេស្អីក៏ហូបបាន។

ក៖ អូ៎!

ខ៖ ស្អីក៏បាន។

ក៖ បាទយាយបាទ!

ខ៖ ចា៎!

ក៖ រួចចុះ..?

ខ៖ ផ្អកអីធម្មតា។

ក៖ បាទ!

ខ៖ សាច់អីត្រីអី។

ក៖ បាទយាយបាទចុះអើកាលពីក្មេងយាយធ្លាប់លេងល្បែងប្រជាប្រិយ៍អីទេយាយ?

ខ៖ អត់។

ក៖ លក្ខណៈបោះអង្គុញ ចោលឈូង?

ខ៖ អត់ដែរលេងទេកំរលេង។

ក៖ អូ៎អាហ្នឹងក៏យើងអត់ដែរ?

ខ៖ ចា៎!

ក៖ អូ៎បាទយាយបាទជីវិតរបស់យាយមានការផ្លាស់ប្ដូរអីគេខ្លះយាយតាំងពីក្មេងរហូតមកដល់ឥឡូវ?

ខ៖ នៅតែដដែរអត់មានផ្លាស់ប្ដូរអីទេ។

ក៖ ប៉ុន្តែចង់និយាយកាលពីក្មេងយាយនៅជាមួយឪពុកម្ដាយម៉េចទៅដល់ពេលឥឡូវទាំងក្រុមគ្រួសារទាំងជីវភាព ដល់ពេលយាយបានប្ដីបានអីមកចឹងហាសណាស់?

ខ៖​ ចា៎នៅជាមួយម៉ែឪវាចេះតែស្រួលហើយដល់ពេលមកបានប្ដីរៀងពិបាកដែរ។

ក៖ ម៉េចចឹងយាយ?

ខ៖ ពិបាកបើប្ដីធ្វើទាហ៊ានអត់បានរកអីស៊ីប្រាក់ខែធ្វើទាហ៊ានរហូតទើបអាគ្រាប់ផ្លោងច្រើនហ្នឹងខ្ញុំក៏មកផ្ទះ ខ្ញុំរត់មកផ្ទះមកខ្លាចចឹងបានខ្ញុំរាល់ថ្ងៃស្ដាយគាត់ស្ដាយថាបើនៅទ្រាំថាមួយឆ្នាំទៀត។

ក៖ អើ!

ខ៖ ត្រូវស្រួលហេសថាចឹងហាសយើងអត់ទ្រាំឃើញគ្រាប់ផ្លោងច្រើនទៅរត់ខ្លាចទៅចឹងបានខ្ញុំថាខ្ញុំចូលមកនៅស្រុកនេះទើបបានម៉្ភៃប្រាំពីរឆ្នាំទេ។

ក៖ អូ៎!

ខ៖ តាមប្ដីធ្វើទាហ៊ានក៏គ្មានបានអីស៊ីប្រាក់ខែដេកស៊ីៗជាមួយប្ដីណុងហាសរកអីវាមិនបាន។

ក៖ បាទយាយ!

ខ៖ បើយើងនៅហ្នឹងមួយជីវិតទៅយើងចេះតែសន្សំទៅរួចដើរតាមប្ដីដល់ចុងក្រោយទៅបានដឹងខ្លួនថាដើរតាមប្ដីគ្មានអីទេចេះតែដើរទៅ។

ក៖ អូ៎!

ខ៖ ប្ដីហៅចេះតែទៅទៅ។

ក៖ បាទ!

ខ៖ បើតាមធ្វើទាហ៊ានទៅដល់ចូលស្រុកវិញមានអីបាតដៃទទេស្អាតចេសដីក៏អត់អីក៏អត់ ពីណាគេចែកអោយយើងទៅតាមប្ដីណុងហោសគេចែកអស់ហើយអត់ល្មម។

ក៖ បាទយាយបាទចុះយាយគិតថាចឹងនៅពេលដែរយាយតាំងពីក្មេងរហូតមកដល់ឥឡូវការងារអីគេខ្លះដែរយាយធ្លាប់ធ្វើទៅយាយ?

ខ៖ ខ្ញុំធ្វើតែស្ទូងប្រាំងហ្នឹងមើលចៅស្ទូងប្រាំងដាំបាយស៊ី ទំនេរទៅទៅស្ទូងប្រាំងទៅទំនេរទៅនៅផ្ទះមើលចៅបោកខោអាវចៅអើយជួនណាទៅចានបាយមួយហ្នឹងស្រូបហែងមួយចានមកអង្គុយហែងដូចកង់រទេះចឹងបញ្ចុះហែងគ្រប់តែគា្ន។

ក៖ អូ៎!

ខ៖ យកតែឆ្អែតទៅបើប្រាំពីរនាក់ហើយសុទ្ធតែតូចៗសួរគាត់អត់មានធំទេល្អិតល្មិល្មក់។

ក៖ ពិបាកហាសណេះចឹងយាយ?

ខ៖ ពិបាកហាសខ្ញុំហោសខោអាវបោកមួយចានដែកៗហត់ចេះតែទ្រាំទៅធ្វើម៉េច។

ក៖ ចុះធ្វើម៉េចបើកូនយ៉ាប់ដែរ?  
ខ៖ កូនយ៉ាប់ដែរ។

ក៖ ពួកគាត់រវល់ការងារគាត់?

ខ៖ ចា៎!

ក៖ បើគាត់មិនទំលាក់មក?

ខ៖ បើយើងថាអោយកូនមើលកូនណុងអត់វាពិបាកចឹងហាស!

ក៖ បាទយាយ!

ខ៖ ណោះហើយចេះតែជួយមើលទៅចៅហោសអោយកូនទៅរកស៊ីទៅក្រែងឡូវាសន្សំទិញបានទិញដីអីទៅ។

ក៖ បាទ!

ខ៖ ​ធ្វើផ្ទះធ្វើអី។

ក៖ ប៉ុន្តែគាត់ផ្ញើរលុយអីមកដែរតើហីយាយ?

ខ៖ ផ្ញើរកូនមួយគេអោយហាសិបរៀលដែរ។

ក៖ អូ៎!

ខ៖ ជួនណាដប់ប្រាំម៉ឺនទៅជួនណាដប់ម៉ឺនទៅជួនណាទៅម៉្ភៃម៉ឺនទៅតាម..។

ក៖ មួយខែណេះយាយ?

ខ៖ ចា៎មួយខែតាមគេអោយគ្រប់កូនអត់អត់ទេគ្រប់កូន កូនខ្លះទៅគេរកបានច្រើនទៅគេអោយម៉្ភៃម៉ឺនទៅអ្នកណារកអត់បានទៅដប់ម៉ឺនទៅដប់ប្រាំម៉ឺនទៅយកមកទិញអោយស៊ីទៅអាតូចទៅរៀនទៅអោយលុយទៅរៀនវិញរួចចេះតែទ្រាំទៅ ធ្វើម៉េចជួនណាគ្រុនទៅអត់គ្រាន់ទេលុយហ្នឹងទិញតែថ្នាំអោយវាលេបវិញមិនគ្រាន់។

ក៖ ប្រាប់កូនចៅទៀតទៅ?

ខ៖ មួយខែចា៎ប្រាប់ទៅគេអោយយើងទៅចាក់ថ្នាំអីចឹងទៅចឹងតេទៅប្រាប់ទៅចាក់ថ្នាំអីរួចទៅគេផ្ញើរលុយអោយហើយ!

ក៖ អូ៎!

ខ​៖ អស់ប៉ុន្មានៗគេផ្ញើរមកយកអោយពេទ្យគេទៅ។

ក៖ បាទៗយាយស្រួល!

ខ៖ ចា៎គ្រាន់តែយើងថាហត់បោកខោអាវ បញ្ចុះបាយមុជទឹកដុះក្អែលអីអោយតែប៉ុណ្ណឹង!

ក៖ បាទយាយចុះអើដូចជាយាយធ្លាប់ចិញ្ចឹមសត្វពីមុនទេយាយ?

ខ៖ អត់។

ក៖ ដូចមាន់ ទា ជ្រូក គោ ក្របី?

ខ៖ អត់ដែរចិញ្ចឹមទេ។

ក៖ អត់ដែរម៉ងហោសយាយ?

ខ៖ ចា៎អត់ដែរម៉ង។

ក៖ អូ៎!

ខ៖ បើមាន់ចិញ្ចឹមពីរបីហ្នឹងគ្រាន់តែបាចអងក្រហើយស្រូវទៅ។

ក៖ អូ៎បាទយាយចុះអើលក្ខណៈថាយាយធ្លាប់លក់ដូរធ្វើអាជីវកម្មអីអត់យាយ?

ខ៖ អត់ដែរសោះដែរតែអាំងអន្សមលក់ហើយហ្នឹងចេកអាំងចឹងដូចខ្ញុំប្រាប់ចឹងប្ដីធ្វើសំណង់ទៅខ្ញុំអាំងចេកសាលារៀនគៀនជ្រៃហ្នឹង!

ក៖ អូ៎បាទប៉ុន្តែអើលក្ខណៈថាលក់ត្រីលក់អីក៏យាយអត់ដែរដែល?

ខ៖ អត់ដែរទេ។

ក៖ ចុះនៅស្រែភាគច្រើនយាយធ្វើអីគេទៅយាយ?

ខ៖ ខ្ញុំហោស?

ក៖ បាទ!

ខ៖ ធ្វើអីទេពីមុនអត់មានចៅខ្ញុំដើរស៊ីឈ្នួលជ្រុំប៉ិគក់ដកប៉ិគក់ស៊ីឈ្នួលស្ទូងដកគេហ្នឹង!

ក៖ បាទយាយ!

ខ៖​ ដល់ពេលបានចៅមកមើលទៅឈប់ដើរស៊ីឈ្នួលគេណុងទៅនៅមើលចៅទៅ។

ក៖ អូ!

ខ៖ ចា៎!

ក៖ បាទយាយរួចចុះអើយាយគិតថាចឹងយាយសព្វថ្ងៃជីវភាពយើងម៉េចទៅយាយជាមួយតា?

ខ៖ មធ្យមខ្ញុំ។

ក៖ មធ្យមណេះយាយ?

ខ៖ ចា៎!

ក៖ គ្រាន់ថាកូនចេះតែផ្ញើរលុយអោយ?

ខ៖ ចា៎ផ្ញើរទៅមើលចៅអោយគេទៅគេចេះតែផ្ញើរទៅ។

ក៖ អូ៎!

ខ៖ ហូបរីសៗទៅសំលម្ចូរសំលប្រហើរអីហ្នឹងចេះតែហូបៗទៅអោយតែឆ្អែតទៅ។

ក៖ ល្មមដល់មួយខែណេះយាយ?

ខ៖ ចា៎ល្មមដល់មួយខែ។

ក៖ បាទ!

ខ៖ ចេះតែចាយរីសៗទៅបើគេអ្នកចាយធំស៊ីឆ្ងាញ់សាច់ជ្រូកសាច់គោអីស៊ីមិនគ្រាន់ទេ ចា៎ចេះតែស្លទៅត្រីផ្ទូកមួយអីបីខាំអីទៅបុកគ្រឿងបុកអីទៅរួចមួយពេលហើយ!

ក៖ បាទយាយបាទ!

ខ៖ អោយតែរួចៗទៅ។

ក៖ ចុះអើយាយគិតថាចឹងកាលពីក្មេងយាយធ្លាប់មានគោលបំណងថាធំឡើងយាយចង់ធ្វើអីអត់កាលយាយនៅតូចៗហាស!

ខ៖ ខ្ញុំហោស?

ក៖ ធ្លាប់ជជែកលេងជាមួយបងប្អូនអីអត់?

ខ៖ ធំឡើងគ្មានចង់ធ្វើអីទេខ្ញុំហោសគ្មានថាចង់ធ្វើអីផងនៅតែផ្ទះ។

ក៖ អូ៎យាយអត់ចង់ថាលក់ដូររឺមួយក៏ធ្វើពេទ្យ ប៉ូលីសអី?

ខ៖ អត់។

ក៖ យាយអត់ដែរធ្លាប់គិតទេណេះយាយ?

ខ៖ ចា៎អត់គិតទេ។

ក៖ ដោយសារយើងអត់បានរៀន?

ខ៖ យើងអត់បានរៀនអត់ចេះអីផង។

ក៖ អូ៎បាទយាយ!

ខ៖ គាត់ធ្វើអីក៏មិនចេះដែរបើអត់ចេះអក្សរផង។

ក៖ បាទយាយបាទចឹងអើខ្ញុំមានសំនួរចុងក្រោយមួយយាយ បើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗយាយមានពាក្យពេចន៍អីដែរចង់ផ្ដែផ្ដាំទៅពួកគាត់អត់យាយយាយ?

ខ៖ ខ្ញុំមានអីផ្ដាំទេគ្រាន់តែផ្ដាំថាបើកូនហ្នឹងអោយកូនប្រឹងរៀន អោយចេះដឹងកុំអោយងងឹតល្ងង់អត់ចេះអក្សរដូចម៉ែ។

ក៖ បាទយាយបាទ!

ខ៖ ចា៎គ្រាន់អោយចេះរៀនទៅអោយចេះដឹងធ្វើការអ្វីមួយក៏គេទទួលស្គាល់អ្នកចេះរៀនដែរកុំអោយល្ងង់ដូចខ្ញុំអត់ចេះអក្សរ។

ក៖ បាទយាយ!

ខ៖ គ្រាន់តែផ្ដាំផ្ញើរកូនចៅប៉ុណ្ណឹង!

ក៖ អូ៎!

ខ៖ ចា៎អោយកូនចេះអក្សរទៅរកការងារអីក៏បានដែរ។

ក៖ បាទ!

ខ៖ ចា៎!

ក៖ ធម្មតាអោយពួកគាត់ខំប្រឹងរៀន..?

ខ៖ ចា៎!

ក៖ ដើម្បីអោយមានអនាគត់ល្អហាសណេះ?

ខ៖ ចា៎អោយកូនចៅប្រឹងរៀនកុំអោយដូចខ្ញុំអត់ចេះអក្សរអីចឹងពិបាកហាសចង់ទៅធ្វើអីក៏ពិបាកដែរ។

ក៖ បាទ!

ខ៖ ចា៎!

ក៖ គ្រាន់ការងារយើងមានដូចគា្ន?

ខ៖ ចា៎!

ក៖ ប៉ុន្តែការងារពួកគាត់ការងារក្នុងម្លប់ក្នុងម៉ាស៊ីនត្រជាក់អីចឹងហាសណេះយាយ?

ខ៖ ចា៎ហ្នឹងហើយ!

ក៖ អូ៎បាទយាយ!

ខ៖ ទេអោយតែចេះអក្សរទៅយើងទៅរកការងារអីក៏បានប្រាក់ខែច្រើនហើយស្រួលទៀត។

ក៖ បាទយាយបាទ!

ខ៖ ចា៎បើអត់ចេះអត់។

ក៖ អូ៎ចុះយាយធ្លាប់ទូន្មានព្រានប្រដៅពួកគាត់ដើម្បីកុំអោយពួកគាត់ធ្វើអំពៅដែរអត់ល្អក្នុងសង្គមដូចជក់គ្រឿងញៀនដូចអីយាយធ្លាប់ប្រដែលប្រដៅអត់យាយ?

ខ៖ ប្រដៅកូនខ្ញុំស្រួលហាសអត់ទេតាមខ្ញុំទាំងអស់កូនខ្ញុំអត់ដូចគេទេ ឡើងថ្នាក់លោកគៀនជ្រៃសរសើរថាអើយកូនញ៉ោមស្រីឯងក៏ល្អៗម៉េសនៅតែផ្ទះដូចកូនក្រមុំកូនខ្ញុំអត់ដែរដើរទេសូម្បីតែវ៉ៃតបអីពីណាក៏អត់ដែរខ្ញុំអត់អោយកូនដើរទេ កុំដើរកូនអើយយប់ក៏ដោយថ្ងៃក៏ដោយទៅណាមានគ្នាបក្សពួកអីខ្លាចគេចាប់គេវ៉ែទៅម៉ែគ្មានលុយបង់ទេម៉ែក្រអត់ទៅណាទេកូនខ្ញុំនៅតែផ្ទះអត់ដែរទៅណាទេចា៎ទាំងប្រុសទាំងស្រី សូម្បីតែស្រីក៏ដោយប្រុសក៏ដោយសួរចុះអ្នកស្រុកអត់ដែរដើរទៅផ្ទះពីណាទៅអង្គុយផ្ទះគេមួយម៉ោងពីរម៉ោងអីអត់ទេនៅតែផ្ទះមានការងារធ្វើនៅផ្ទះ អត់មានការងារបោកខោអាវទៅដេកអង្រឹងក្រោមផ្ទះទៅសូម្បីតែផ្ទះគេជិតក៏មិនដែរទៅ។

ក៖​ អូ៎ល្អហាសណេះយាយ?

ខ៖ ចា៎អត់ដែរដើរទេសួរទៅសួរបងថោដែរឃើញកូនខ្ញុំដើរទៅលេងអីណាទៅអង្គុយអីណាអីអត់ទាំងប្រុសទាំងស្រី។

ក៖ អូ៎!

ខ៖ ទាំងប្រុសទាំងស្រីម៉ងខ្ញុំមិនអួតទេអត់ដែរដើរទៅណាទេនៅតែក្រោមផ្ទះកូនខ្ញុំអត់ដែរដើរទេអត់ដែរទៅណាទាំងអស់ទាំងប្រុសទាំងស្រី។

ក៖ បាទយាយបាទចឹងយាយមានពាក្យពេចន៍អីដែរចង់ផ្ដាំផ្ញើររឺមួយទូន្មានទៅកូនៗរឺមួយក៏ចៅៗជីពិសេសចៅៗរបស់យាយមានពាក្យពេចន៍អីដែរចង់ផ្ដាំផ្ញើរពួកគាត់ផ្សេងទៀតអត់?

ខ៖ ខ្ញុំអត់ផ្ដាំអីទេផ្ដាំថាអោយចៅខំប្រឹងរៀនអោយចេះដឹងកុំអោយល្ងង់ដូចយាយតែប៉ុណ្ណឹង អោយរកការងារអីធ្វើបានឆ្លាតៗកុំអោយក្រដូចយាយហ្នឹង!

ក៖ បាទយាយបាទ!

ខ៖ ចេះអក្សរទៅទៅរកការងារធ្វើហើយអោយចេះល្អកុំអោយដើរអាផ្លូវគេងងឹតល្ងង់យើងកុំដើរអោយដើរផ្លូវល្អ។

ក៖ បាទយាយត្រូវ!

ខ៖ ចា៎អាផ្លូវណាគេស្អប់ខ្ពើមកុំទៅ អោយទៅអាផ្លូវណាល្អអាផ្លូវណាគេស្អប់ហើយយើងកុំទៅយើងទៅតែអាផ្លូវល្អៗទៅ។

ក៖ បាទយាយបាទ!

ខ៖ ចា៎!

ក៖ ចឹងមានតែប៉ុណ្ណឹងទេណេះយាយ?

ខ៖ ចា៎!

ក៖ បាទចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយចឹងចុងក្រោយខ្ញុំសុំការអនុញ្ញាតិពីយាយដាក់ការសម្ភាសទាំងអស់ហ្នឹងដែរយាយបានរៀបរាប់ពីប្រវត្តិទាំងជំនាន់ប៉ុលពតលុនណុលតាំងពីដើមហ្នឹង យាយអាចអើដាក់ទៅក្នុងវេបសាយរបស់សាលាបានទេយាយ?

ខ៖ ចា៎បាន។

ក៖ អត់អីទេណេះយាយណេះ?

ខ៖ ចា៎អត់អីទេដាក់ចុះ។

ក៖ បាទយាយចឹងអរគុណច្រើនណាស់យាយ។

ខ៖ ចា៎។